Popović: Izmjene Dejtonskog sporazuma vode u raspad BiH - Glas Srpske\nSrna 22.10.2021 15:22\nBANjALUKA - Akademik Vitomir Popović izjavio je da Republika Srpska na jasan i nedvosmislen način govori o tome da su se izmjene Dejtonskog mirovnog sporazuma pokazale kao neefikasne, kontraproduktivne i da vode u raspad BiH, kao dejtonske mirovne tvorevine.\nU pauzi okruglog stola „Jedinstvo srpskog naroda – osnova opstanka“, koji se danas odražava u Akademiji nauka i umjetnosti Republike Srpske (ANURS) u Banjaluci, Popović je istakao da raspad BiH nije u interesu Republike Srpske i srpskog naroda.\n- U našem interesu jeste da se BiH vrati na dejtonski put, onako kako je ona Dejtonom i predviđena, da se sve uzurpirane nadležnosti vrate Republici Srpskoj i da o tome nema pogovora, jer u protivnom ćemo se naći u nekoj drugoj poziciji koja će voditi raspadu - rekao je Popović novinarima.\n-Kad govorimo o jedinstvu, mislimo prije svega na jedinstvo srpskog naroda sa jedne i druge strane Drine, te ukupno jedinstvo, vodeći računa o nasušnoj potrebi za jedinstvom sa bratskim ruskim narodom, bez kojeg u posljednjih 20 godina nije moguće voditi bilo kakvu međunarodnu politiku - napomenuo je Popović.\n-S obzirom na novonastalu političku situaciju unutar BiH i stalne pritiske međunarodne zajednice, veoma je bitno da akademska zajednica i nevladin sektor, pošalje jasnu poruku društvu i svim našim građanima koliko je suštinski važno da se očuva nacionalno jedinstvo srpskog naroda - rekao je Mitrović.\n-Isto tako, naveli su i šta je neophodno da se radi u procesu očuvanja jedinstva srpskog naroda i stabilizacije političke situacije - rekao je Mitrović.\n-I u uslovima globalnih kriza i izazova, veoma je bitno da postoji jedinstvo mišljenja između ruskog i srpskog naroda, te potraga za adekvatnim odgovorima na one izazove koji su usmjereni ka političkoj destabilizaciji kako u Srbiji i Republici Srpskoj tako i u Ruskoj Federaciji - naglasila je Kolobova.


GOBLINI - Teaser za numeru "U Odbrani Zla" - Rock SvirkeRock Svirke\nGOBLINI – Teaser za numeru „U Odbrani Zla“\nKultni bend Goblini predstavljaju teaser za spot koji je snimljen za pesmu „U odbrani zla“.\n„Goblini nastavljaju svoju tradiciju snimanja niskobudžetnih spotova pošto mi definišemo video spot kao samo još jedan od medijskih formi koje se mogu koristiti u prezentaciji pesme javnosti. Smatramo da je današnja industrija zabave izdeformisala samu ideju video spota kao takvog instrumenta. Danas niko ne kaze „Da li si čuo novu pesmu?“ nego: „Da li si video novi spot za pesmu?“. Spotovi koji su visokobudžetni i koji više liče na nešto što bi trebalo da se promoviše na filmskim festivalima, nego što predstavlja dodatan način da se prenesu emocije i poruka same pesme nisu nikad bili od preteranog interesa za nas.“ kaže Golub.\n„Ovaj spot je plod izuzetno dobre saradnje između Marka Ristića (Revolution!) i nas i potrošili smo isto toliko vremena snimajući ga i montirajući kao što neko drugi potroši snimajući i montirajući visokobudžetni video spot. Bitna je energija, emocija i dobro kapiranje između režisera i benda, a lova tu igra krajnje sporednu ulogu!“ dodaje on.\nDa li su reakcije fanova na pesmu „U Odbrani Zla“ ispunila tvoja očekivanja?\nPesma je drugačija od svega što ste pre radili. „Izuzetno nas je interesovalo da čujemo reakcije naših fanova. Mi smo i u prošlosti umeli da im priređujemo ovakva „iznenađenja“ tipa „Sam-Phone-Glas“, „Ne trebam nikome“, „Za Lorenu“, ali su se one uvek nalazile na albumima Goblina gde su fanovi pored ovakvih numera dobijali i svoju uobičajenu „terapiju“ jakih i brzih pesama. Ovog puta, pesma se pojavila kao singl, što je moglo imati svoje pozitivne, ali i negativne strane. Ispalo je da su naši fanovi skapirali pesmu i da im se u ogromnoj većini svidela…Postoji i ona struja koja se uplašila da je to generalan put ka kojem će Goblini ići u budućnosti, ali ću odmah iskoristiti priliku i reći im da to neće biti slučaj…hehehe… Goblini ostaju verni osnovi svog zvuka, a jedino što će se razlikovati na novim pesmama je pristup samom tom zvuku s obzirom da svi mi sazrevamo i radimo pod uticajima različitih muzickih pravaca.\nNa kraju koncerata tokom avgustovske turneje ste fanovima prezentovali numeru na kraju koncerata. Hoće li se pesma u buduće naći i na set listi?\n„Sigurno da hoće, ja sam bio jedan od onih (retkih) koji nije hteo da se pesma izvodi na avgustovskim koncertima iz prostog razloga što sam osećao da nije „koncertno sazrela“. Ova pesma mora da se uživo svira sa drugačijim pristupom u poređenju na samo snimanje iste. Još uvek se tražimo po tom pitanju.“


Đukanović: Ostvarićemo najbolji rezultat do sada | Sandzak Live - Sandzaklive.Net- Najčitaniji web portal u Sandžaku - Sandzaklive\nHome Uncategorized Đukanović: Ostvarićemo najbolji rezultat do sada\nĐukanović: Ostvarićemo najbolji rezultat do sada\nPredsjednik DPS-a Milo Đukanović, u okviru kampanje za predstojeće parlamentarne izbore posjetio je Stari Aerodrom i Konik.\nĐukanović je kazao da Demokratska partija socijalista ima tradicionalno izuzetnu podršku u ovim djelovima Glavnog grada i da je ubijeđen da će tako biti i ovog puta, uz očekivanje da će biti ostvaren najbolji rezultat do sada.\nOn je istakao da su pred nama veoma važni izbori i da je uvjeren u odlučnost većinske Crne Gore da ne dozvoli da bude srušeno sve ono što su dostignuća koja su ostvarena u prethodnim decenijama.\nOčuvan je, ističe mir i učvršćen međunacionalni sklad, izbjegnuto NATO bombardovanje, obezbijeđeno ekonomsko dostojanstvo i obnovljena država, Crna Gora je postala članica NATO i otvorila sva pregovaračka poglavlja za članstvo u EU, zabilježen ekonomski rast i demokratski razvoj.\nĐukanović je istakao da je Demokratska partija socijalista pokazala da ima viziju te da smo danas na korak od ostvarenja još jednog krupnog cilja, članstva Crne Gore u Evropskoj uniji, na putu dostizanja evropskog kvaliteta života građana.\nĐukanović je podsjetio na važnost izbora i istakao očekivanje pune posvećenosti svih koja će omogućiti da Demokratska partija socijalista i dalje vodi Crnu Goru putem napretka i osvarenja naših nacionalnih interesa.\nPrevious articleSusret Miodraga Perovića, Dritana Abazovića i Gojka Perovića u Petrovcu\nNext articleNovi Pazar: Prvi put od aprila bez novootkrivenih slučajeva infekcije


Datum objave: 31.07.2017 15:26 | Autor: Ministarstvo održivog razvoja i turizma\nZavršni sastanak Upravnog odbora za realizaciju projekta Transfer ekološki prihvatljivih tehnologija za remedijaciju kanala Port Milena održan je u Podgorici 31. jula ove godine.\nVrijednost projekta iznosi 257.900 eura od čega 210.000 eura obezbjeđuje Vlada Slovenije kao donaciju Organizaciji Ujedinjenih nacija za industrijski razvoj (UNIDO) za realizaciju projektnih aktivnosti. Ministarstvo održivog razvoja i turizma u saradnji sa opštinom Ulcinj u obliku negotoivnskog kofinansiranja obezbjeđuje podršku projektnim aktivnostima u visini od 47.900 eura.\nCilj projekta je razvoj dokumentacione osnove za utvrđivanje sveobuhvatnog koncepta za čišćenje i ekološku sanaciju kanala Port Milena primjenom ekološki prihvatljivih tehnologija odnosno eko-remedijacijom i to u 3 faze:\n- Analiza zagađenja sedimenta, vode i okolnog zemljišta;\n- Analiza raspoloživih, ekološki prihvatljivih tehnologija za vađenje, obradu i odlaganje mulja/sedimenta, kao i izrada sveobuhvatnog koncepta za sanaciju postojećeg zagađenja primjenom ekološki prihvatljivih tehnologija;\n- Izrada pilot projekta za testiranje primjene ekološki prihvatljivih tehnologija za hotel Otrant (za čiju realizaciju je nadležna Opština Ulcinj).\nNa današnjem sastanku predstavljen je Četvrti izvještaj Strateški plan za čišćenje kanala Port Milena koji je pripremila firma Limnos na bazi rezultata u okviru prethodno urađenih analiza.\nPredstavnici Ministarstva održivog razvoja i turizma, Opštine Ulcinj i nezavisni eksperti su u okviru diskusije iznijeli sugestije za unapređenje izvještaja koje se odnose na pojašnjenje budžetskih konstrukcija za predstavljene opcije za vađenje (mehaničko i hidraulično), obradu (što uključuje tri mogućnosti za sušenje) i odlaganje mulja odnosno korišćenje za sanaciju odlagališta Hije, sređivanje obale kanala, sprečavanje poplava i sl.\nKljučna poruka sa sastanka jeste da radove na sanaciji zagađenja u kanalu Port Milena nije održivo preduzimati dok se ne završi izgradnja kanalizacione mreže za četiri naselja: Kodra, Totoši, Bijela Gora i Donja Bratica koji gravitiraju potoku Bratica i koji danas predstavljaju ključni izvor zagađenja kanala Port Milena.\nOčekuje se da će, nakon dopune Izvještaja u skladu sa komentarima iznesenim na sastanku, finalni izvještaj sa predlogom sanacije biti dostupan tokom septembra ove godine.


dokaz vlasništva (faktura ili kupoprodajni ugovor),\nsaobraćajna dozvola i servisna knjižica,\nEuro1 obrazac, potvrda o poreklu, do 2002.godišta Euro3,\nkilometraža na vozilu (prijavljuje se na granici).\nUvoz vozila nova i polovna za putnički program gde spadaju:\nmotocikli (motori, mopedi, skuteri),\nputnička kombi vozila 8+1 sedište,\nautobusi, kombi busevi,\nkamperi, kamp prikolice.\nUvoz teretnih vozila različitih kategorija i namena:\nteretna kombi vozila,\nkamioni svih kategorija i nosivosti,\nOstala vozila kao što su: radne mašine, vozila specijalne namene, poljoprivredne mašine, kombinovana vozila.\nDetaljne informacije o troškovima uvoza vozila u Srbiju možete dobiti slanjem upita za uvoz vozila u Srbiju.\nZa savete oko uvoza i procedure, detaljno objašnjenje oko potrebne dokumentacije ako kupujete od pravnog ili fizičkog lica u inostranstvu pročitajte članak na našem blogu špedicija kako da uvezem polovan automobil.\nŠto se tiče zakonskih akata za uvoz vozila u Republiku Srbiju tu je Uredba o uvozu motornih vozila objavljena u Službenom glasniku RS br.23/2010 kojom se propisuju bliži uslovi za uvoz. Takođe, tu je i Pravilnik o ispitivanju motornih i priključnih vozila kojim je predviđeno da vozila prođu ispitivanje i dobiju uverenje o usaglašenosti.\nIspitivanje vozila vrše ovlašćene ustanove (Mašinski fakultet u Beogradu, AMSS). Uverenje izdaje Agencija za bezbednost saobraćaja (u daljem tekstu je objašnjeno kakva je praksa). Dalje, sva vozila koja su registrovana u EU počev od 01.01.2002.godine mogu da obave carinjenje i pre ispitivanja, a sva ostala vozila postupak ispitivanja obavljaju pre carinjenja.\nUverenje o ispitivanju vozila izdato od strane Agencije za bezbednost saobraćaja je dokumenat za koji je praksa pokazala da se najduže čeka kod uvoza vozila u Srbiju. Da biste ubrzali dobijanje ovog Uverenja pored napred navedenih dokumenata potrebno je da imate i COC Certificate of Conformity za vozilo.\nNa fotografijama iznad i ispod pogledajte kako izgleda primer Uverenja o ispitivanju vozila kao i pomenuti sertifikat gde je za primer uzeto putnički vozilo marke Chevrolet (kliknite na sliku za prikaz veće rezolucije):\nCarinska osnovica, uvoz vozila\nZakonski rok za predaju kompletne dokumentacije za carinjenje vozila je 72 sata i odnosi se kako na fizička tako i na pravna lica. Za razliku od pravnih, fizička lica moraju carinjenje obaviti na carinarnici prema prebivalištu iz lične karte. Carina procenjuje vrednost vozila prema katalogu a ne prema fakturi odnosno kupoprodajnom ugovoru koji su dostavljeni u dokumentaciji. Na visinu carinske osnovice utiče i:\nmarka i tip vozila,\nkubikaža i snaga motora,\nNove carinske stope za uvoz vozila u Srbiju:\nZa uvoz vozila u Srbiju od 1.januara 2016.godine primenjuju se nove carinske stope i to za sva vozila proizvedena u EU sa benzinskim i dizel motorima iznosi 0% a za vozila proizvedena van EU iznosi 12,5%.\nKatalozi za procenu vrednosti kod uvoza vozila u Srbiju:\nCarina koristi nekoliko kataloga za procenu vrednosti vozila prilikom carinjenja u zavisnosti od registarskog područja vozila:\nSchwacke Liste (Nemačka, Austrija),\nUvoz i registracija vozila, sve na jednom mestu:\nKod nas možete dobiti uslugu carinjenja i registracije vozila sa izborom najpovoljnijeg osiguranja i tehničkim pregledom po sistemu ključ u ruke.


"Vukovci" otišli na nagradnu ekskurziju - JUGPRESS\nNajbolji učenici jedanaest srednjih škola na teritoriji grada , njih 111, koji su nosioci diplome „Vuk Karadžić“ otišli su na nagradnu eksurziju koju organizuje grad Leskovac u saradnji sa Kancelarijom za mlade. Oni će imati prilku da posete Jagodinu, Kragujevac, Beograd, Novi Sad, Suboticu, Palić, Frušku goru, Sremske Karlovce…\nNa ovu, petu po redu ekskurziju, „vukovce“ je ispratila zamenica gradonačelnika Jasmina Ranđelović podsećajući da na ovaj način za grad Leskovac pokazuje da je , kako je rekla, “za nas Dan mladih svaki dan”.\n„Upravo zato nastavljamo da radimo na stvaranju uslova za kvalitetniji život mladih. Svojim aktivnostima iz dana u dan dokazujemo da mislimo na mlade svih 365 dana u godini, i da ćemo nastaviti da kontinuirano ulažemo u njihov razvoj. Bez obrazovanja, bez ulaganja u nauku i napornog rada, nema ni napretka, vi ste to pokazali, stoga zaslužujete ovakvu nagradu.“\nU ime nagrađenih zahvalio se Aleksandar Milovanović koji je rekao:\n„Ova ekskruzija je za sve nas jako posebna, osetili smo da je uz nas hrabro i odlučno stao naš grad i pozlatio naš trud u protekle četiri godine. Takođe, ova ekskurzija daće nam i motivaciju da svi mi nastavimo sa sjajnim rezultatima i na studijama i opravdamo ukazano poverenje.“


Banka Intesa: Odobravanje subvencionisanih kredita poljoprivrednim gazdinstvima | Kamatica\nBanka Intesa: Odobravanje subvencionisanih kredita poljoprivrednim gazdinstvima\nU saradnji sa Ministarstvom poljoprivrede, trgovine, šumarstva i vodoprivrede Banca Intesa je postojeću ponudu kredita za poljoprivredna gazdinstva – fizička i pravna lica, proširila uvođenjem kratkoročnih i dugoročnih kredita sa subvencionisanom kamatnom stopom. Kamatna stopa za korisnika pozajmice iznosi 8 odsto na godišnjem nivou, a otplata ovih kreditnih modela moguća je u mesečnim, tromesečnim, šestomesečnim ili godišnjim anuitetima, uz veoma fleksibilna sredstva obezbeđenja.\nMaksimalan iznos kredita za fizička lica, preduzeća i preduzetnike koji su registrovani kao poljoprivredna gazdinstva iznosi 5 miliona dinara, dok je za zemljoradničke zadruge predviđeno finansiranje u maksimalnom iznosu do 15 miliona dinara. Takođe, svi zainteresovani klijenti mogu aplicirati za paralelno kreditiranje više projekata i namena do pomenutih limita. Novi subvencionisani kreditni modeli namenjeni registrovanim poljoprivrednim gazdinstvima obračunavaju se i realizuju u dinarima, bez valutne klauzule.\nKratkoročni subvencionisani zajmovi predviđeni su za ulaganje u obrtna sredstva, nabavku repromaterijala u biljnoj proizvodnji, refundiranje troškova ulaganja u tekuću sezonu i kupovinu stoke za tov, kao i za refinansiranje kratkoročnog kredita po programu Ministarstva poljoprivrede, prema Uredbi iz 2010. godine, a sa maksimalnim rokom otplate do 12 meseci.\nDugoročni krediti se prema programima Ministarstva poljoprivrede, odobravaju za ulaganja u osnovna sredstva – nabavku poljoprivredne mehanizacije i opreme, izgradnju objekata za poljoprivredu, kao i za nabavku matičnog stočnog stada, radi proširenja proizvodnje. Ovi krediti se odobravaju sa rokom otplate do najviše 3 godine, uz mogućnost grejs perioda od 12 meseci, koji je uključen u ukupan rok otplate.\nBanca Intesa je u prethodnim godinama bila jedan od lidera na domaćem tržištu u finansiranju poljoprivrede, o čemu svedoči podatak da je posredstvom Banca Intesa, a po programu Ministarstva poljoprivrede, u 2010. godini realizovano 1.860 kratkoročnih kredita u ukupnom iznosu od skoro 8,5 miliona evra i 140 dugoročnih kredita u ukupnom iznosu od preko 3 miliona evra. Imajući u vidu činjenicu da je zdrav i razvijen agrarni sektor ključ uspešnog oporavka i razvoja celokupne privrede, Banca Intesa nastoji da kontinuiranom finansijskom potporom ovom segmentu klijenata doprinese održivom ekonomskom razvoju zemlje.


Kreće nadogradnja Doma učenika - Televizija Leskovac\nKreće nadogradnja Doma učenika\nLeskovac – Za nedelju dana počeće radovi na nadogradnji drugog sprata objekta Doma učenika srednjih škola u Leskovcu.\nCelokupnu investiciju, vrednu 42 miliona dinara finansiraće Ministarstvo prosvete nauke i tehnološkog razvoja, izjavio je prilikom današnje posete ovoj ustanovi pomoćnik ministra za visoko obrazovanje Slobodan Stupar.\n„Ministarstvo prosvete odnosno Vlada Republike Srbije godinama se trudi da ulaže u učenički i studentski standard više nego što može. Zadnjih godina izgrađen je veliki broj izuzetnih kapaciteta kao što će biti i leskovasčki Dom učenika“, rekao je pomoćnik ministra prosvete Slobodan Stupar.\n„Zahvaljujući razumevanju predstavnika Ministarstva prosvete, nauke i tehnološkog razvoja i našem strpljenju u mogućnosti smo da najavimo početak izvođenja radova na nadogradnji zgrade 2. decembra“, rekao je direktor Doma učenika srednjih škola Novica Ilić.\n„Nakon završetka ove investicije leskovački Dom učenika srednjih škola više neće imati šestokrevetne i petokrevetne sobe što će značajno doprineti povećanju standarda naših korisnika, što je u osnovi i naš cilj“, rekao je direktor Novica Ilić, i dodao da ova ustanova uspešno funkcioniše i da na vreme izmiruje sve svoje obaveze a to se pre svega odnosi na smeštaj i ishranu učenika i studenata.\nTags: Dom učenika, Leskovac\nKo je odgovoran za ljude koji nisu bili upisani u birački spisak?\nKo je uništio drveće kod Pašine česme?


Naslovna/Društvo/Milići: Pomoć porodicama nastradalih rudara\nKompanija Boksit iz Milića materijalno je pomogla porodice rudara Slaviše Žugića i Branislava Ostojića, koji su poginuli u podzemnoj jami rudnika Braćan, saopštila je danas Služba ove kompanije odnosa sa javnošću.\nPorodici Žugić otpisane su obeveze u iznosu od 18.000 KM, koliko duguje za kupljeni stan od ove kompanije, dok je Poslovni centar u Zvorniku u radni odnos primio brata Branislava Ostojića.\nNakon nesreće, kompanija je porodicama uručila po 5.000 KM, a Drina osiguranje, koja se nalazi u sastavu Boksita, po osnovu osiguranja, isplatila je po 10.000 KM.\nPredsjednik kompanije Boksit, Rajko Dukić, obavijestio je na sastanku rudare koji rade u podzemnoj eksploataciji, da će, osim sprovođenja mjera koje treba da doprinesu većoj bezbjednosti na radu, dobiti povećanje plata.\nOvim povećanjima, plata rudara kopača i rukovaoca rudarskom mehanizacijom, za osmočasovno radno vrijeme, iznosiće približno 2.000 KM.\nRudari Slaviša Žugić iz Milića i Branislav Ostojić iz Zvornika poginuli su u petak, 22. marta, u rudniku boksita Braćan, koji se nalazi na području opštine Srebrenica, kada se na njih obrušila veća količina materijala iz krovnog dijela pripremnog hodnika.\ncentar Drina Kompanija Milići Osiguranje Plata radno vrijeme Rudari Srebrenica SRNA stan Vrijeme


ISO certifikat - MBFrigo\nHome / O Nama / ISO certifikat\n“Cilj je osigurati najviši kvalitet poslovnog procesa, s usmerenošću na zadovoljstvo potrošača.”\nMB FRIGO grupacija uspešno je prošla procenu od strane International Certification Registrar Ltd pa je sistem upravljanja kvalitetom u skladu sa zahtevima ISO 9001:2000.\nNaš kvalitetan sistem upravljanja potvrđen je međunarodno priznatim sertifikatom ISO 9001:2000 što dokazuje usklađenost našeg poslovanja sa strogim svetskim standardima.\nISO 14001:2004 predstavlja međunarodni standard za upravljanje okolinom. Sistemom upravljanja okolinom firma osigurava da su svi uticaji na okolinu u firmi identifikovani, nadzirani i usklađeni sa zakonskom regulativom. Raznim mehanizmima kroz vreme negativni uticaji se ublažuju ili potpuno uklanjaju.\nPosedovanje sertifikata za sistem upravljanja kvalitetom oznaka je profesionalnosti u poslovnom procesu, s usmerenošću na zadovoljstvo potrošača i dobrobit šire društvene zajednice.\nOvaj sertifikat definiše sistem upravljanja kvalitetom, odgovornost poslodavca, upravljanje resursima, realizaciju proizvoda, merenja i analizu te dokazuje implementarnost potrebnih internih procesa radi ispunjavanja normi.\nSertifikat ISO 9001:2000 donosi mnoge pogodnosti, kako za nas, tako i za Vas, naše poslovne partnere:\nostvarenje i održanje kvaliteta proizvoda – kupac je siguran da će njegovi zahtevi u odnosu na proizvod biti ispunjeni;\nosiguranje poverenja kupca u kvalitet – kupac je siguran da će svaki put dobiti isti kvalitet proizvoda ili usluge;\npovećanje motivisanosti zaposlenih – veće zadovoljstvo radnika firme koja konkurentno posluje u skladu s međunarodnim standardima;\nsmanjenje troškova – smanjuje se rizik garancije za proizvod, troškovi tehničke kontrole, broj neusklađenih proizvoda, a s obzirom na implementarnost procesa nove radnike je brže i jednostavnije osposobiti za rad.


NSinfo: Radovi na Žeželjevom mostu sužavaju Kvantašku pijacu - raskidanje ugovora sa svim zakupcima\nRadovi na Žeželjevom mostu sužavaju Kvantašku pijacu - raskidanje ugovora sa svim zakupcima\nZbog radova na prilaznoj saobraćajnici „Žeželjevom” mostu, deo pešačke i biciklističke staze, kao i zelene zaštitne površine, sužavaju Kvantašku pijacu\nte zaposleni u JKP „Tržnica” pokušavaju da na najbezbolniji način prilagode poslovanje Kvantaša.\nPo rečima pomoćnice direktora za marketing i odnose s javnošću Ane Pataki, kao privremeno rešenje nametnulo se raskidanje ugovora sa svim zakupcima, sve do pronalaska konačnog rešenja, koje će se doneti kada se ustanovi nova forma Kvantaša nakon završetka radova.\n„Trenutno smo u prilično nezgodnoj situaciji, koja ide na štetu zakupaca“, rekla je Ana Pataki, prenosi Dnevnik.\n“JKP „Tržnica” će se potruditi da se svim redovnim zakupcima kamionskih mesta obezbedi pozicija u krugu Kvantaša. Nama su svi zakupci jednako važni, bez obzira na to koju površinu zauzimaju, koji iznos plaćaju i koju vrstu robe prodaju, te je samo bilo pitanje tehničkih uslova da montažno-demontažne objekte pomerimo, zato što zakupci nisu uspeli sami da ih razmontiraju, a kamionska mesta su prosto lakša za pražnjenje.”\nIz „Tržnice” podsećaju na to da su sve njihove pijace opskrbljene kontrolnim baždarenim vagama, na kojima potrošači mogu proveriti svoj pazar.\n„Ne možemo da uđemo u vrstu poslovanja naših zakupaca, jer je u našoj nadležnosti izdavanje prostora zakupcima i stvaranje najboljih uslova za kvalitetan rad. Za neutvrđenu količinu jedino rešenje je direktna komunikacija između prodavca i kupca“, pojasnila je Ana Pataki.\nizvor: dnevnik.rs, foto: nstrznica.co.rs\n... kvantaš, Novi Sad, pijaca


EU PROGRAMI Archives - Centar za afirmaciju i razvoj\nKulturne razmjene – EU programi\nProgrami kulturnih razmjena su nastali u okviru C.A.R.-a sa ciljen da mladim ljudima iz našeg regionia, ali i iz Evropske unije pružimo priliku da provedu do 12 mjeseci u inostranstvu, upoznaju novu kulturu i usavrše strani jezik. Trenutno su samo sa državljanje zemalja EU aktivni programi sa Njemačkom, Švajcarskom, Belgijom…\nUpoznaj Irsku – Program kulturne razmene\nPripremili smo novi projekat „Upoznaj Irsku“, u okviru kog imate priliku da boravite 3 do 12 meseci u Irskoj, usavršite engleski jezik i upoznate novu kulturu. Cilj ovog projekta je da omogućimo mladim ljudima sa naših prostora da nauče jezik, upoznaju novu kulturu, usavrše ličnost, prošire radno i životno iskustvo…\nUkoliko ste ljubitelj Švajcarske, njene kulture, jezika i maštate o tome da provedete neko vreme u ovoj prelepoj zemlji, ovo je program za vas. Imate priliku da boravite 12 meseci u Švajcarskoj (uz mogućnost produžavanja ugovora na 2 godine), naučite jezik i upoznate novu kulturu. Svi kandidati, koji učestvuju u…\nExplore Belgium and the Netherlands\nYou want to live and work in some of the most prosperous EU countries, such as Belgium and the Netherlands? We present to you the House Staff project, designed for young people with excellent communication skills and fluent English who love working with children. The project consists of two programmes,…\nUpoznajte Belgiju i Nizozemsku\nŽelite da živite i radite u najrazvijenijim zemljama Evropske Unije poput Belgije ili Nizozemske? Predstavljamo Vam projekat House Staff namijenjen mladim ljudima sa razvijenim komunikacijskim vještinama, koji dobro govore engleski jezik i vole da rade sa djecom. Projekat se sastoji iz dva programa, House Staff Junior i House Staff Experienced.…\nDEUTSCHZENTRUM, EU PROGRAMI, KULTURNE RAZMJENE\nUkoliko ste ljubitelj Nemačke, njene kulture, jezika i maštate o tome da provedete neko vreme u ovoj prelepoj zemlji ovo je program za vas. Upoznaćete nemačku kulturu i naučićete nemački jezik boraveći u Nemačkoj 10 ili 12 meseci uz besplatan smeštaj i hranu u nemačkoj porodici, džeparac, i besplatan kurs…\nCentar za afirmaciju i razvoj pokrenuo je projekat “Upoznajmo Belgiju” u okviru kojeg možete da upoznate belgijsku kulturu i naučite francuski, nemački ili holandski jezik boraveći u Belgiji 12 meseci uz besplatan smeštaj i hranu u porodici i mesečni džeparac. Cilj projekta je da mladim ljudima sa naših prostora pružimo…


TotalCar.rs » Novi sistem koji ometa rad mobilnog telefona u blizini volana\nNovi sistem koji ometa rad mobilnog telefona u blizini volana\nBezbednost, novo, tehnologija\n0 komentara 2588 pregleda\nVeliki broj saobraćajnih nesreća uzrokovanih upotrebom mobilnih telefona za volanom je naterao proizvođače da smišljaju sisteme za zaštitu vozača. Na primer, Dženeral Motors eksperimentiše sa sistemom koji prati pokrete glave i očiju i beleži koncentrisanost vozača na vožnju, a sada je Hjundai osmislio mnogo lakši način – sistem koji isključuje mobilne telefone u blizini upravljača automobila.\nJužnokoreanski proizvođač je objasnio da “sistem ograničava ili u potpunosti isključuje određene funkcije mobilnog telefona koje bi mogle da ometaju vožnju”.\nU zavisnosti od brzine kojom vozilo putuje, sistem zaključuje koje funkcije smartfona su sigurne za upotrebu, uključujući i pisanje poruka i pozive. Restrikcije mobilnih telefona mogu se odnositi samo na telefon u okolini vozačevog sedišta ili na celo vozilo.\nKljučni deo ovog sistema je postavljanje malih antena u različitim delovima vozila koje detektuju signal mobilnih telefona. Kada ih sistem detektuje, može da odredi koje funkcije da isključi. Hjundai naglašava da je sistem sofisticiran i može da proceni važnost osobe koja zove ili šalje poruku i odobri njihov poziv mimo zabrane.\nMeđutim, glavni problem ovog sistema je taj što bi mobilni uređaji morali da imaju ugrađen specifičan program pa je realno da će proći nekoliko godina pre nego što se ovo rešenje nađe na tržištu.\nI dok čekamo napredne tehnologije koje će nas zaštititi od nas samih, tu je najjednostavnije rešenje – bez mobilnih telefona za volanom.\nDženeral Motors plaća milijardu i po dolara zbog smrtonosnih kontakt-brava\n“Mazda 3”: Još skladnija i atraktivnija\nTanji asfalt zida profit\nToyota potvrdila Corollu GRMN\nQoros predstavlja novi model u Ženevi


BIZIT seminar: Biznis transfer u privatnim kompanijama | PC Press\nBIZIT seminar: Biznis transfer u privatnim kompanijama\n14. januar 2020. 17. januar 2020. PC Press\nČak 77% osnivača kompanija u Srbiji, starijih od 55 godina, veruje u to da će članovi njihovih porodica nastaviti poslovanje i održati vlasništvo. Istovremeno, više od jedne trećine osnivača u Srbiji uopšte ne razgovara sa članovima porodice o budućnosti preduzeća, a samo 19% vlasnika planira potpuno povlačenje iz biznisa.\nPrema istraživanju sprovedenom u EU, praksa pokazuje da se rukovođenje prenosi na članove porodice u samo 15-35% kompanija i da se nakon povlačenja osnivača iz biznisa proda gotovo 40 % kompanija. U Srbiji samo 6% vlasnika ostavlja mogućnost da preduzeće bude prodato.\nOčigledne razlike poimanja Biznis transfera u Evropi i Srbiji potiču, pre svega, zbog nedostatka iskustva na našim prostorima. Privatna inicijativa u našoj zemlji je počela ranih devedesetih godina prošlog veka pa se u privatnom sektoru, u ogromnom procentu, na čelu kompanija još uvek nalaze osnivači. Upravo smo na pragu perioda prvog velikog transfera biznisa u porodičnim i privatnim kompanijama koji će se dogoditi u ovoj deceniji, planirano ili bez plana. Od uspeha te tranziciji zavisi ne samo uspeh i dalji prosperitet porodica osnivača, već zavisi i ukupna ekonomija naše zemlje zbog 1,4 miliona zaposlenih u privatnom sektoru.\nBiznis transfer je složen proces koji, pored emocija, uključuje i mnoga organizaciona i pravna pitanja. Visoka očekivanja vlasnika preduzeća o prenošenju poslovanja na članove porodice odraz su njihovih želja, koje tek treba da se suoče sa realnim mogućnostima. Da li su članovi porodice spremni i zainteresovani da preuzmu kompaniju i izgrade poverenje kod zaposlenih, kod kupaca i dobavljača, a pre svega zadobiju poverenje menadžera na ključnim pozicijama u kompanijama koju preuzimaju?\nUpravo su ovo teme o kojima ćemo razgovarati na Drugom Bizit Seminaru o Biznis transferu u privatnim kompanijama. Seminar organizujemo u saradnji sa Adižes institutom i Borisom Vukićem. U programu će učestvovati eminentni stručnjaci iz Srbije i regiona, koji posvećeno istražuju ove teme, kao i retki pojedinci koji su transfer biznisa uspešno realizovali. Posebno će biti dragoceno obraćanje dr Isaka Adižesa, svetskog eksperta za biznis dizajn i savetnika desetine predsednika vlada zemalja širom planete.\nKlub poslanika je mesto na kojem svakako treba da budete prisutni 11. marta, ako ste osnivač kompanije, naslednik koji se priprema da preuzme porodični biznis ili menadžer na ključnoj poziciji u privatnoj kompaniji. Predavači će otvoriti, ali i zatvoriti mnoga pitanja i dileme ovog procesa.\nBizit seminar neće biti snimljen, tako da je lično prisustvo jedini način da čujete predavanja i ostvarite kontakt sa predavačima. Prijavite se već danas i ostvarite značajne popuste na cenu kotizacije.\n← S jednog na drugi kraj Beograda sada uz pomoć Google Maps navigacije\nDevet korisnih trikova koji će vam olakšati rad u Windows 10 →


Naučnici objasnili kako rad od kuće može da ublaži migrenu | Novosadski informativni portal 021\nStudija italijanskih stručnjaka u kojoj su učestvovalie osobe koje pate od migrena pokazala je da su tokom pandemije, kada su radili od kuće, njihove migrene trajale kraće, da su bile manje intenzivne i da su zahtevale uzimanje manjih doza lekova. Objasnili su da je to jednim delom i zbog toga što sami napadi migrene nisu trajali toliko dugo.\n"Pretpostavljamo da se pomenuto poboljšanje može pripisati udaljenosti od radnog mesta i stresa, kao i mogućnosti raspolaganja vremenom na drugačiji način", kažu autori studije čiji su rezultati objavljeni u avgustu u stručnome časopisu "Neurological Sciences".\nOvo je veoma važno za osobe koje pate od migrena i radom od kuće izbegavaju izloženost faktorima koji napade migrene mogu da pojačaju i produže.\nNemačko udruženje neurologa DGN nakon rezultata italijanske studije ističe da je već poznato da stres i buka snažni pokretači migrene.\nI jedno i drugo nemoguće je izbeći, naročito ako osobe rade u kancelarijama otvorenog tipa.\nAko su osobe koje pate od migrena u poziciji da prekinu posao i uzmu pauzu na samom početku razvoja migrene, to bi moglo da doprinese smanjenju intenziteta i dužine trajanja bola, prenosi Index.hr.\nOvakav način rada, čak i kad se stopa infekcija smanji, mogao bi u velikoj meri da pomogne svima koji pate od migrena, smatraju neurolozi DGN.


Kako prebroditi stres zbog preseljenja u drugi grad - Pozitivne.info\nŽivotni Stil 23/03/2021 Nanny 1\nStres je deo svakodnevice i uzroci stresa su brojni. Oni variraju u zavisnosti od brojnih faktora, životnih oklonosti i prioriteta pojedinca. Činjenica je, međutim,...\nStres je deo svakodnevice i uzroci stresa su brojni. Oni variraju u zavisnosti od brojnih faktora, životnih oklonosti i prioriteta pojedinca. Činjenica je, međutim, da je pri vrhu liste uzročnika najintenzivnijeg stresa u životu svakog pojedinca upravo selidba i promena životnih okolnosti koje preseljenje donosi. Ukoliko nije u pitanju samo promena stambenog prostora već preseljenje u drugi grad, govorimo o dodatno izazovnoj situaciji. Činjenica je da je ovo izuzetno kompleksan poduhvat, koji zahteva mnogo pažljive organizacije, a neretko je praćen strahom od nepoznatog i nelagodom povodom odvajanja od bliskih ljudi i onoga što smatrate svojim domom. Ukoliko razmatrate ovaj veliki životni korak ili ste se na njega već odlučili, pročitajte u redovima koji slede više o tome kako možete sam proces preseljenja učiniti manje stresnim i vaše adaptiranje u novu sredinu bržim i uspešnijim.\nNačinite plan selidbe\nUlazak u proces selidbe u drugi grad zahteva od vas da načinite jasan i detaljan plan, kojim ćete obuhvatiti sve korake selidbe. Na prvom mestu je potrebno načiniti finansijski plan spram sopstvenih mogućnosti i uvida u neophodne troškove. Nije rano da se raspitate u vezi sa troškovima selidbe i pre same kupovine ili unajmljivanja stambenog prostora u koji se selite, jer u mnogim slučajevima ovo nije zanemarljiva stavka. S druge strane, veoma je važno načiniti plan u vezi sa dodatnim materijalom za pakovanje, te eventualnim angažmanom agencije za selidbe. Ukoliko postoji potreba za angažovanjem agencije za samu selidbu, zasebno isplanirajte tok vašeg putovanja.\nUpoznajte novu okolinu na vreme\nUpoznavanje sredine u koju uzimate u obzir da se doselite je veoma važan korak koji treba načiniti pre konačne odluke u vezi sa selidbom. Posvetite izvesno vreme upoznavanju prilika nove sredine, ponude nekretnina, mogućnosti i lokacija neophodnih ustanova i institucija. Ukoliko razmatrate primamljive ponude kao što su stanovi u Nišu, Novom Sadu ili Beogradu, obratite pažnju i na perspektivu konkretne lokacije za koju ste zainteresovani i plan izgradnje grada. Ukoliko imate prijatelja ili poznanika u novom gradu, kontaktirajte ga pre samog doseljenja. Ukoliko to nije slučaj, raspitajte se među prijateljima i rodbinom u vezi sa njihovim eventualnim kontaktima u tom gradu.\nSortirajte stvari i pripremite se\nNakon što steknete osnovni uvid u prilike koje vas očekuju u novom okruženju i odlučite se za novi stambeni prostor, važno je da racionalno sortirate svoje stvari i eventualno se odreknete pojedinih komada nameštaja ili garderobe koji Vam nisu od koristi. Preseljenje u novi životni prostor predstavlja jedan novi početak i u tom smislu bi trebalo da budete racionalni i rasteretite ga od viškova. Samo pakovanje zahteva vreme i dobro bi bilo da pretpostavite da će trajati duže no što procenjujete. Na ovaj način ćete samu selidbu osloboditi nepotrebne tenzije i žurbe.\nPrikladno se pozdravite sa starim prijateljima i okruženjem\nOpraštanje od prijatelja i sredine na koju ste navikli je naročito emotivan momenat, koji možda i najviše doprinosi stresu prilikom preseljenja u drugi grad. Imajte u vidu da moderne tehnologije mogu pomoći da aktivno održavate kontakt sa prijateljima i rodbinom, te da ovo pozdravljanje nije konačno, šta više. Otvaranje novog poglavlja u vašem životu pružiće nove prilike za ponovna okupljanja i vreme koje budete u budućnosti provodili sa njima može zapravo biti kvalitetnije. Ovaj momenat ne mora biti ovenčan osećajem tuge zbog odvajanja, već čak radovanjem zbog velikog životnog koraka koji činite.\nIako se čini stresnim i komplikovanim, preseljenje u drugi grad je pre svega nova šansa. Fokusirajte se na pozitivno osećanje uzbuđenja povodom novih mogućnosti koje se pred Vama otvaraju i verujte u ispravnost svoje odluke. Pristupite procesu preseljenja racionalno i postupno, te posvetite vreme svakom koraku selidbe i zasigurno ćete uspeti da postignete svoj cilj i osećate se spokojno u novoj sredini.


Efes ima velike planove za narednu sezonu! - Sportske.net\nNovi prvak Turske već krenuo sa spremanjem tima za narednu sezonu.\nAnadolu Efes je u nedavno okončanoj sezoni bio jedno od najprijatnijih iznenađenja u evropskoj košarci.\nDomogli su se finala F4 Evrolige, gde su ipak poraženi od CSKA, dok su u finalu plej-ofa turske Superlige uspeli da savladaju velikog rivala, ekipu Fenerbahčea.\nSastavio je Ergin Ataman odličnu ekipu, koju su predvodili Vasa Micić i Šejn Larkin, a ambicije kluba su nakon trofejne sezone porasle.\nTako će Efes pokušati da napravi još jači tim za narednu sezonu, već su angažovali turskog internacionalca Tolgu Gečima, ali to je samo početak.\nPrema rečima trenera Atamana, Efes pregovara sa Derikom Vilijamsom iz Bajerna i Anđelom Kalojarom iz Makabija, jedan od njih bi trebalo da zameni Broka Motuma, koji je nakon dve godine napustio Istanbul.\n"Brok Motum je napustio tim i tražimo krilnog centra. U pregovorima smo sa Derikom Vilijamsom i Anđelom Kalojarom. Ali Vilijams nam je rekao da hoće da sačeka NBA", izjavio je Ataman.\nVilijams je u sezoni za nama debitovao na "Starom kontinentu", pokazao je u dresu Bajerna da je sjajan igrač, a jasno je da je njegov prioritet povratak u domovinu, u najjaču ligu na svetu.\nKalojaro je sa druge strane imao sasvim dobru sezonu u dresu Makabija, videćemo da li bi Tel Aviv mogao da zameni Istanbulom.\nAtaman je dodao da slična sudbina poput Vilijamsove, čeka i sjajnog plejmejkera Šejna Larkina.\n"Larkin je veoma srećan ovde i mislim da će nastaviti sa Efesom, ako ostane u Evropi. Ali ako dobije veliku ponudu iz NBA, onda će nas napustiti. U ovom trenutku, računamo na njega i učinićemo sve da zadržimo tim na okupu za narednu sezonu", dodao je trener Efesa.


Naslovna » Turizam » Zeleni Beograd » Akademski park\nKatarina Vidaković 26. april 2015. Zeleni Beograd Postavite komentar\nPored Filozofskog, Filološkog i Prirodno-matematičkog fakulteta, na Studentskom trgu je i sedište Rektorata Beogradskog univerziteta, u monumentalnoj palati Kapetan Mišinog zdanja.\nParkovski prostor, na oko tri stotine metara od Trga Republike prema Kalemegdanu, nije uvek imao tu namenu.\nIako je potencijal zaostavštine rimskog Singidunuma za razvoj grada baš na ovom mestu bio veliki (današnje ulice Kralja Petra i Vase Čarapića su najstarije rimske magistrale), u tursko doba na prostoru trga i parka nalazilo se groblje, a zatim, od 1824. do 1927. godine, Velika pijaca.\nKako je tadašnja praksa nalagala, u delu pijace otpočela je sadnja drveća, pa je od 1869. godine formiran manji parkovski prostor za predah Beograđana.\nPark je nazvan Pančićev i u njemu je 1897. godine postavljen spomenik Josifu Pančiću, naučniku, botaničaru i predsedniku Srpske kraljevske akademije nauka, rad vajara Đorđa Jovanovića.\nPijaca je u potpunosti uklonjena 1927. godine, čime je otvoren prostor da trg i park postanu urbane zone kakve danas poznajemo.\nUz postojeći spomenik Pančiću, u park je 1930. godine prenet spomenik Dositeju Obradoviću, podignut 1911. godine na ulazu u Kalemegdan.\nBronzana figura visoka tri metra, delo vajara Rudolfa Valdeca, nalazi se na postamentu visokom dva metra u čijem podnožju je ispisana maksima „Iduć uči, u vekove gledaj!“ kao poruka književnika, prosvetitelja i inicijatora osnivanja Velike škole 1808. godine budućim generacijama.\nGodinu dana kasnije park dobija jedno od najprepoznatljivijih obeležja – ogradu i kapije u neorenesansnom stilu, čiji je autor srpski arhitekta i francuski đak Milutin Borisavljević.\nCentralno mesto u Akademskom parku od 1994. godine zauzima spomenik još jednom poborniku nauke i obrazovanja, profesoru univerziteta, etnologu, antropologu, geografu Jovanu Cvijiću, rad vajara Ota Loga.\nDok šetaju parkom posetioci bi trebalo da znaju da se ispod staza i travnjaka nalazi značajno arheološko nalazište – rimske terme iz trećeg i četvrtog veka.\nJavno kupatilo civilnog dela Singidunuma otkriveno je prilikom komunalnih radova 1968. godine, a zatim je otkopano još osam prostorija za hladnu, mlaku i toplu vodu, ostaci peći za grejanje, bazeni…\nKako ni deset godina posle iskopavanja nisu pronađena sredstva za natkrivanje, konzervacija je izvedena ponovnim zatrpavanjem. (danubeogradu.rs)\nTagoviakademski park beograd dub parkovi turizam volim beograd zeleni beograd\nPrethodni Larnaka – palme, plaže, istorija…\nSledeći Potpisan ugovor za realizaciju projekta „Beograd na vodi“


Kim Mehmeti: Na Balkanu svi živimo u imaginarnim a ne u granicama u kojima živimo – Krstarica\nBeta 24. novembra 2021. 15:10\n„Situacija na Kosovu je onakva kakva je na celom Balkanu. Imamo narode koji žive u svojim imaginarnim granicama a ne u granicama države u kojoj žive i u tom smislu mislim da srpske elite još uvek nisu izašle iz imaginarnog mišljenja i posmatranja prema kojem njima pripada i ‘drugo oko’, Crna Gora, i ‘kolevka srpstva’ Kosovo, i da zbog toga pati ceo Balkan“, rekao je Mehmeti u intervjuu za agenciju Beta.\nKada su u pitanju odnosi Kosova i Srbije, Mehmeti je kazoa da „dok se slabiji nada jači deluje“.\n„Kao što vidimo Srbija se svakodnevno naoružava, na Kosovu postoji nada da neće biti nekog oružanog sukoba, medjutim do sada se nikada na Balkanu nije ostvarivala želja slabijeg već se uvek dogadjalo onako kako su odlučivali i hteli oni koji su delovali i imali dugoročne ciljeve“, kazao je Mehmeti.\nOn je ocenio da je „na Balkanu sve dugoročno sem država, da su dugoročni i ovi etnički koncepti u kojima se živi u imaginarnim državama, dok je samo mir na Balkanu kratkoročan“.\nPrema njegovim rečima „Srbija je tokom istorije imala strategiju kako pregovarati sa Albancima i ona je uvek bila ista – da se albansko-srpski dijalog uvek vodi izmedju Beograda i Tirane i da se drugi Albanci van granica Albanije marginalizuju kao da ne postoje“.\n„Naravno to je legitiman cilj Srbije i mi ne trebamo niti možemo da se zbog toga ljutimo. Nikada kao do sada Srbija nije uspela da postigne taj cilj, ali se to sada pokušava ostvariti kroz ‘Otvoreni Balkan’, veliko prijateljstvo predsednika Srbije Aleksandra Vučića sa premijerom Albanije Edi Ramom kao da je do kraja defaktorizovalo Kosovo“, rekao je Mehmeti.\nDijalog Kosova i Srbije Mehmeti je ocenio kao neuspešan, „jer sve dok Srbija ozbiljno ne sedne da razgovara sa Kosovom sve drugo je neuspešno“.\n„Nije da sprske političke elite to ne znaju, ali žele da kupuju vreme, da se dijalog odugovlači, iako znaju da jednog dana to treba okončati. Medjutim politika Srbije je da ne želi da se pregovori okončaju, jer je problem Kosova vrlo rentabilan za njih i donosi im velike dobitke“, kazao je Mehmeti.\nPrema njegovim rečima, kad god žele da provociraju zapad predstavnici Srbije idu u Mosku i dobijaju preporuke kako da se ponašaju u dijalogu, a kada odnos Moskve ne dogovara Srbiji ide se u Brisel i daju se signali približavanja zapadu, tako da je Kosovo izuzetno značajna „novčanica“ za Srbiju čak i u ovom periodu kada ništa ne može da kontroliše na njemu.\n„Ja ne pripadam onima koji samo drugu stranu vide kao djavola a sebe kao andjela, medjutim ponašanje kosovske strane mi izgleda nelogično jer Kosovo od odlaganja dijaloga i sporazuma nema nikakve koristi, dok Srbija, ima konkretne koristi od toga. Zato mi izgleda apsurdno da Kurti ili bilo ko drugi sa Kosova ima pretenzija da se problem ne reši“, zaključio je Mehmeti.\nOn je dodao da za „takvo ponašanje kosovske strane ne može da da neko logično objašnjenje“, na osnovu političke logike i javnih informacija.


Javni poziv za podsticaj seoskog turizma - OGLASNA TABLA - INFO\n12 јула, 2018 0309\nNa osnovu Programa mera podrške za sprovođenje poljoprivredne politike i politike ruralnog razvoja opštine Čajetina za 2018. godinu, Privredno društvo za razvoj poljoprivrede opštine Čajetina, Zlatiborski Eko Agrar objavio je Javni poziv za podsticaj u oblasti seoskog turizma. Javni poziv je namenjen kategorisanim seoskim turističkim domaćinstvima, kao i onima koji imaju nameru da u budućnosti pružaju usluge seoskog turizma.\nZa podsticaj u oblasti seoskog turizma Zlatiborski Eko agrar ove godine izdvojio je dva miliona dinara, a sredstva se mogu koristiti za izgradnju i opremanje objekata za izdavanje, stvaranje novih proizvoda i usluga u ruralnim područjima, izgradnju prodajnih mesta na gazdinstvima za direktnu prodaju poljoprivrednih i tradicionalnih zanatskih proizvoda i suvenira u pojedinačnom ili udruženom interesu proizvođača.\n„Potencijalni korisnik investicije mora imati registrovano poljoprivredno gazdinstvo na teritoriji opštine Čajetina, mora imati prebivalište na području opština Čajetina, a samim tim i u mesnoj zajednici u kojoj se nalazi potencijalni objekat koji pruža usluge. Ukoliko je reč o izgradnji ili adaptaciji objekata potrebno je da podnosilac poseduje građevinsku i upotrebnu dozvolu. Što se tiče nabavke opreme, korisnik treba da se vodi standardima za kategorizaciju seoskog turističkog domaćinstva, jer tamo je taksativno navedeno šta odeđeni objekat mora da ispuni za dve, tri ili četiri zvezdice“, kaže Miljko Radišić iz Zlatiborskog Eko agrara.\nMaksimalni iznos podsticaja po gazdinstvu u 2018. godini za kategorisana seoska turistička domaćinstva iznosi 200.000 dinara, a za nekategorisana 100.000 dinara. Slične mere podrške bile su zastupljene i u prošloj godini što je doprinelo povećanju broja kategorisanih domaćinstava na selu, za koja se turisti sve više interesuju. „Prema procenama za sada na području opštine Čajetina ima oko blizu 30 kategorisanih seoskih domaćinstava“, dodaje Radišić.\nKako bi ostvarili pravo na podsticaj koji iznosi 50%, podnosioci zahteva pored pratećih dokumenata prilažu račune za realizovanu investiciju. Na dodatnih 5 % podsticaja mogu da računaju lica do 40 godina, žene nosioci poljoprivrednog gazdinstva, kao i prisutni na predavanjima koje organizuje PD ”Zlatiborski eko agrar“. Javni poziv trajaće do utroška sredstava.\nLuka Kotorčević i Dejan Pejić superiorni na Reli šapionatu Srbije (VIDEO)


Muzej Zeleni svod\nJedan od najstarijih muzeja u svetu Muzej Zeleni svod (Grunes Gwolbe) u Drezdenu opljačkan je u ponedeljak ujutro i iz njega su odneti stari nakit i drugi predmeti od neprocenjive vrednosti, rekli su danas nemački zvaničnici.\nPrema istražiteljima, električni transformator blizu muzeja uništen je jutros oko 5.00 da bi se deaktivirali alarmi, prenosi Frans pres. Lopov ili lopovi su zatim ušli kroz prozor muzeja gde su odneli nakit, dijamante i drago kamenje.\nZa sada nije navedena vrednost ukradenog nakita, a nemački mediji javljaju da se radi o više miliona evra.\nPrema listu Bild, reč je pre svega o sali trezora Avgusta Jakog, kralja Poljske i kneza-izbornika Saksonije u 18. veku.\nTrezor je uspostavljen 1723. i danas sadrži oko 4.000 predmeta od zlata, dragog kamenja i drugih materijala izloženih u toj istorijskoj palati.\nGuverner Saksonije, gde se nalazi Drezden rekao je da trezor sadrži predmete skupljene tokom više stotina godina, prenosi AP.\n"Ne radi se samo o tome da je opljačkana državna umetnička kolekcija nego mi Saksonci. Ne može se razumeti istorija Saksonije bez Velikog svoda", rekao je Mihael Krečmer u tviter poruci.\nMinistar unutrašnjih poslova te nemačke države Roland Veler rekao je novinarima da je više lopova upalo u zgradu u ranim jutarnjim časovima i da vlasti pokušavaju da procene gubitak.\n"Ovo je gorak dan za kulturno nasleđe Saksonije", dodao je.\nVeler je rekao da je policija već formirala specijalni tim istražitelja za ovaj slučaj.\n"Učinićemo sve u našoj moći da vratimo nazad kulturno blago i da uhvatimo počinioce", rekao je on.\nSale muzeja Zeleni svod izgrađene su još u 16. veku. Od 1723. August Jaki je tu izložio renesansne ili barokne komade. On je zapamćen po sklonosti umetnosti i arhitekturi, sakupio je veliku kolekciju umetničkih dela i gradio barokne palate u Drezdenu i Varšavi.\nDeo muzeja uništen je u Drugom svetskom ratu u vreme bombardovanja saveznika.


Vlahović: Dogovor s Divcem postignut pre 15 dana na Svetom Stefanu\nUlaže u "Knjaz" sa\nUslov Divca bio da postane većinski vlasnik "Knjaza"\nBEOGRAD - Ministar za privredu i privatizaciju Aleksandar Vlahović izjavio je juče da je dogovor sa Vlade Divcem postignut pre 15 dana na Svetom Stefanu.\n- On je tom prilikom izrazio spremnost da investira u preduzeće "Knjaz Miloš" jedino pod uslovom da postane većinski vlasnik ove kompanije. Pitanje Divca je bilo da li smo spremni da mu preko Akcijskog fonda damo saglasnost o većinskoj dokapitalizaciji "Knjaza", rekao je Vlahović i dodao da tu nije bilo nikakve dileme, jer je velika stvar da je Divac spreman da sav novac koji je zaradio uloži u Srbiju.\nDao bi više\nPrema nezvaničnim informacijama, Divac će u "Knjaz" uložiti oko 55 miliona evra, čime će postati vlasnik 51 odsto ove kompanije. Kalkulacija deluje izvesno i na osnovu ranije procene da su pojedine multinacionalne kompanije bile spremne da daju 40 miliona evra za državni paket Knjaza u akcijskom fondu. Kao ozbiljni igrači figurirali su Koka Kola, Nestle, Danone, Laško, kojima je trebalo da bude ponuđeno većinsko vlasništvo udruživanjem državnih i akcija sitnih deoničara.\nOn je najavio da već u četvrtak ima sastanak sa predstavnicima Divca, kada će se znati i ko su američki partneri koji zajedno sa našim košarkašem ulaze u priču o dokapitalizaciji "Knjaza".\n-Srbija na ovaj način dobija izuzetno važnu investiciju, poverenje Vlade Divca da ulaže ovde svoj novac, a "Knjaz Miloš" dobija strateškog partnera jer Divac ne ulaže sam, već sa američkim kompanijama, doduše manjim nego što je "Koka Kola", precizirao je Vlahović. On je dodao da je sada na potezu Skupština akcionara aranđelovačkog preduzeća, koja treba u roku od deset dana da preinači raniju odluku o manjinskoj, u novu odluku o većinskoj dokapitalizaciji "Knjaza", odnosno o emisiji akcija koja će obezbediti većinsko vlasništvo na upravljanju akcijama. Nakon toga će se uraditi procena vrednosti, a Divac i investitori koji stoje iza njega dali bi garancije da će po istoj ceni otkupiti 41,2 odsto državnih akcija, kao i deonice onih koji žele da ih prodaju, precizirao je Vlahović.\nVlahović očekuje da se cela stvar oko "Knjaza" okonča u roku od tri i po meseca i da će ovo uspešno preduzeće na ovaj način dobiti svež kapital za razvoj, a Srbija značajnu investiciju.\nZoran Drakulić, najveći akcionar "Ist pointa": Ne odustaju od Beogradske pekarske\nDržava duguje 280 miliona dinara za stimulacije\nDvodnevna konferencija " Mala i srednja preduzeća- nove mogućnosti za Srbiju"\nDruga regionalna konferencija o liberalizaciji trgovine\nKako "Telekom Srbija" koristi svoj monopol kod usluga interneta


(VIDEO) UŽAS U INDIJI: Ništa ne sluteći snimali su reku, a onda je planina počela da se ruši! - Informer\nInformer/blic | 08. 12. 2015.\nDeo litice duž autoputa Čandigarh-Manali u Nju Delhiju (Indija) u ponedeljak se obrušio na zemlju i zatrpao puteve kamenjem i prašinom\nNa snimku zabeleženom mobilnim telefonom turisti užasnuto posmatraju kako se planina raspada, a zatim beže da spasu živu glavu\nU prvi mah se pretpostavljalo da je klizište izazvano zemljotresom jačine 7,2 stepena po Rihteru koji je u ponedeljak pogodio Tadžikistan, izazvavši podrhtavanje tla na severu Indije.\nKasnije je, međutim, potvrđeno da dva događaja nemaju veze jedan s drugim.\nNije poznato da li je neko povređen prilikom ovog incidenta.\nIndija rušenje turisti Planina užas Panika\n(VIDEO) UŽAS U ISTANBULU: Ovako izgleda bombaš samoubica, trenutak pre eksplozije!\n(VIDEO) NEVIĐEN POKOLJ U INDIJI: Zaklao 14 članova svoje porodice, od toga sedmoro dece!


Kako piše prištinska "Gazeta Ekspres", veterani odluku o hapšenju Gucatija smatraju nepravednom.\nPredsednik Udruženja veterana OVK Hisni Gucati izveden je ranije danas sa lisicama na rukama iz prostorija tog udruženja u Prištini.\nKako je prenela "Gazeta ekspres", on je uhapšen u prostorijama Udruženja. Navodi se da razlog njegovog hapšenja još uvek nije poznat.\nTakođe, mediji su preneli da se očekuje da Gucati bude prebačen u pritvorsku jedinicu u Hagu.


Dvoje mladih stradalo u vikendici u selu kod Užica | Direkt.rs\nPočetna Hronika Dvoje mladih stradalo u vikendici u selu kod Užica\nU selu Kremna kod Užica u utorak uveče je poginulo dvoje mladih ljudi iz Požege.\nTragedija se dogodila u kupatilu vikendice kada je od strujnog udara prvo stradao muškarac (30) a onda i žena (29). Uzrok ove nesreće je najverovatnije kvar na bojleru, javlja Nova.rs.\nPrema prvim nezvaničnim informacijama, mladića je u kupatilu dok se kupao udarila struja. Devojka je pritrčala da mu pomogne i nažalost u toj nameri takođe stradala.


Početna / Vesti / Obnovljeni nasipi štite Lazarevčane od mogućih poplava\n„Ako znamo da je svaki dinar uložen u prevenciju jednak iznosu od sedam dinara uloženih u saniranje posledica poplava, razumećemo značaj postojanja sveobuhvatnog i efikasnog sistema zaštite za celokupan razvoj države. Veoma mi drago da smo i na ovaj način bili u prilici da potvrdimo snagu bilateralnih odnosa između naših dveju zemalja koji traju skoro 180 godina i jedva čekam da čujem reč stručnjaka o rezultatima našeg zajedničkog rada“, rekao je ambasador Kif.\n„Stabilnost energetskog sistema Srbije tokom i nakon poplava održana je ne samo zahvaljujući nacionalnim naporima, već i pomoći međunarodne zajednice. Iako je Srbija danas mnogo bezbednija nego što je bila pre 2014. godine, čeka nas puno posla na polju prevencije “, naglasio je ministar Antić.\nU sklopu projekta izrađen je i Lokalni operativni plan za odbranu od bujičnih poplava na vodotokovima drugog reda na teritoriji Gradske opštine Lazarevac za 2016. godinu, za koji su korišćeni nalazi Radne grupe za izradu lekcija naučenih tokom poplava iz maja 2014. Pored ovoga, više od 20 predstavnika institucija Gradske opštine Lazarevac prošlo je obuke i dobilo sertifikate iz oblasti zaštite i spasavanja, što doprinosi ukupnoj spremnosti za vanredne situacije ove lokalne samouprave.\n„Ogromna šteta koja se desila našoj opštini iz korena je promenila živote ljudi, ali i njihovu svest i način razmišljanja. Ovaj projekat nam je doneo ne samo bolju infrastrukturu, već i nova znanja koja će nas u budućnosti štititi od eventualnih nepogoda“, kazao je predsednik opštine Lazarevac, Dragan Alimpijević.\nOvaj projekat sprovela je Kancelarija Ujedinjenih nacija za projektne usluge (UNOPS) u saradnji sa Kancelarijom Vlade Srbije za pomoć i obnovu poplavljenih područja i Javnim vodoprivrednim preduzećem „Beogradvode“.


Početna/KATEDRA/Prvo online Radničko prvenstvo Srbije u šahu\nSana Life 30. decembra 2020.\tKATEDRA, MANIFESTACIJE, TRADICIJA, ZANIMLJIVOSTI Ostavite komentar\nPod pokroviteljstvom Ministarstva za omladinu i sport Srbije a u saradnji sa Šahovskim savezom Centralne Srbije šahovski klub “Alisa Marić” iz Niša kao tehnički organizator održao je prvo online radničko prvenstvo Srbije u šahu.\nIgralo se sedam kola sa tempom igre 15 minuta i pravo učešća imali su svi zaposleni.\nPosle odigranih sedam kola pobedio je Srđan Blagojević sa osvojenih šest poena iz Lukičeva kod Zrenjanina.\nDrugo mesto pripalo je Aleksandru Stamatoviću iz Beograda sa osvojenih šest poena a treće Vladimiru Tasiću iz Kraljeva sa osvojenih 5,5 poena.\nSledeći nagrađeni igrači su Ilija Sinadinović iz Vlasotinca, Borislav Radanović iz Novog Sada, Mario Livaja iz Niša, Dejan Đorđević iz Niša, Milan Mitić iz Pirota, Zoran Novoselski iz Kragujevca, Božidar Ugrenović iz Smederevske Palanke, Vladimir Nikolić iz Vlasotinca, Živojin Kostić iz Beograda, Aleksandar Aranđelović iz Niša, Nenad Radošević iz Beograda, Spasa Ristivojević iz Šimanovca, Dragan Stanković iz Smedereva, Dušan Majstorović iz Niša, Sava Živković iz Beograda, Đorđe Rančić iz Niša i Hadži Đorić iz Leskovca.\n“Učestvovalo je 53 takmičara iz cele Srbije. U organizaciji takmičenja veliku pomoć pružili su niški velemajstor Miroslav Miljković, majstorski kandidat Danijel Dimovski i Miša Terzić, izjavio je predsednik šahovskog kluba “Alisa Marić” Petar Roli.\nOznakeAlisa Marić online prvenstvo šahovsko\nPrethodni Martina i Veljko najbolji vlasotinački sportisti za 2020.godinu\nSledeći PETROVIĆ – “Godina puna izazova je za nama”


Korak ka razmeštanju Eulexa\nMisija Ujedinjenih nacija na Kosovu je saopštila da tehnički sporazum koji je u ponedeljak potpisan sa Eulexom treba da olakša raspoređivanje te misije Evropske unije. Tako je UNMIK odbacio mogućnost da se radi o dogovoru o prenosu nadležnosti sa UNMIK-a na Eulex.\nDokument koji su potpisali čelnici UNMIK-a i Eulexa je tehničkog karaktera i sadrži korake o lakšem raspoređivanju pravosudno-policijske misije EU, izjavili su zvaničnici međunarodnih misija.\nOcenjeno je da tehnički sporazum, koji su u ponedeljak potpisali šef UNMIK-a Lamberto Zanijer, šef Eulexa Iv De Kermabon i rukovodilac ekipe EU za planiranje Roj Riv, predstavlja važan korak u budućem radu Eulexa. Kako je saopštio Eulex, šef Eulexa Iv de Kermabon je izjavio da počinje intenzivnije razmeštanje pravosudno-policijske misije EU.\n“Ovaj važan korak omogućiće Eulexu da u bliskoj saradnji sa UN krene napred i intenzivira raspoređivanje na Kosovu u narednim nedeljama”, izjavio je Kermabon je dodao da je Eulex spreman da preuzme izazove i podrži vladavinu zakona na Kosovu.\nPortparol UNMIK-a Rasel Giki ponovio je da sporazum podrazumeva predaju opreme misije UN misiji EU, te stoga u potpunosti sadrži tehničke detalje. Konkretno, UNMIK će predati ili kako je ranije saopšteno prodati neke kancelarijske prostore, opremu, vozila i nekoliko zgrada misiji Eulexa.\n“To je veoma važan korak kojim se olakšava početak angažovanja Eulexa. Raspoređivanje te misije je počelo a potpisani dokument će pomoći članovima misije da počnu sa radom”, izjavio je Giki odbacivši mogućnost da se dogovorom predviđa prenos nadležnosti sa UNMIK-a na Eulex.\nMeđutim, čelnici institucija Kosova izrazili su uverenje da je tehnički sporazum nagoveštaj prenosa ovlašćenja sa međunarodnih na domaće institucije. Predsednik Kosova Fatmir Sejdiu ocenio je da je taj dogovor deo odluke o rekonfiguraciji UNMIK-a.\n“UNMIK će redukovati svoje kompetencije i to će biti period transfera vlasti na institucije Kosova, s tim što će Eulex imati mandat da pomogne u oblasti bezbednosti i vladavine zakona”, izjavio je Sejdiu izrazivši nadu da će se taj proces brzo okončati.\nS druge strane, sporazum je kritikovala Vlada u Beogradu. Ministar za Kosovo Goran Bogdanović izjavio je da se Srbija protivi bilo kakvom sporazumu UNMIK-a i Eulexa bez odobrenja Saveta bezbednosti UN, istakavši da dogovor dve misije znači legalizaciju plana Martija Ahtisarija koji nije prihvaćen u UN, a odbijen je u Beogradu.\nReagujući na ovakav stav Srbije Vlada Kosova je upozorila da se radi o negativnim aktivnostima srpskih političara. Zamenik premijera Kosova Hajredin Kući izjavio je da vlasti u Beogradu ne mogu uticati na razvoj događaja na Kosovu.\n“Srbija pruža tri negativne stvari. Izaziva tenzije unutar srpske manjine na Kosovu, utiče na tenzije u regionu i teži da nađe slične tačke u globalnim dešavanjima, ali sve je to bezuspešno”, ocenio je Kući.\nU svakom slučaju Eulex je saopštio da je misija koja funkcioniše na osnovu opšteg okvira Rezolucije 12 44 SBUN sa jedinstvenim lancom komande. Izraženo je očekivanje da će ta misija biti operativna do kraja jeseni.\nInače, UNMIK se nalazi u fazi rekonfiguracije, koja podrazumeva smanjenje te misije čija će ovlašćenja u oblasti pravosuđa, policije i carine preuzeti misija Evropske unije na Kosovu. U tom pogledu najavljena je i redukcija UNMIK-ovog osoblja za 70 odsto.\nRanije su zvaničnici UN kazali da se uloga UNMIK-a smanjuje u skladu sa promenama na terenu, čime se otvara put za uspostavljanje misije EULEX-a koja će raditi pod kišobranom UN.


Po 8. put, u Novom Sadu, u sali Osnovne škole “Prva vojvođanska brigada“, u organizaciji Bejzbol kluba “Novi Sad“ i Bejzbol saveza Srbije, održan je međunarodni bejzbol turnir “Novi Sad Indoor Baseball 2015“ za kategoriju U15 (rođeni 2000.godine i mlađi).\nUčestvovalo je ukupno 8 ekipa, 3 iz Srbije (kadetska reprezentacija Srbije, pionirska reprezentacija Srbije, Vojvodina Novi Sad) i 5 ekipa iz inostranstva (“Zajčki“ Ljubljana, “Bombers“ Ljubljana, “Vindija“ Varaždin, “Džajants“ Erd Mađarska, “QSI“ Skopje Makedonija).\nZa kadetsku reprezentaciju Srbije igrala su dva igrača Bejzbol i softbol kluba “Bečkerek“ iz Zrenjanina: Marko Marjanović i Ivan Milin, i ta ekipa je na kraju osvojila 4.mesto na turniru.\nZa pionirsku reprezentaciju Srbije su igrala trojica pionira “Bečkereka“: Jovan Đurić, Danijel Grubić i Andrej Subu, a ova ekipa, kao najmlađa na turniru jer su je činili dečaci 2002. i 2003. godište, na kraju je bila 6. u konačnom plasmanu.\nIgrači “Bečkereka“ su dali veliki doprinos igri svojih timova i odigrali su dve, po oceni publike, najinteresantnije utakmice na turniru: pioniri su tek posle dva dodatna ininga (produžetka) savladani od mnogo starije ekipe iz mađarskog grada Erda 3-4, dok su kadeti u uzbudljivom polufinalu u kojem je postignuto čak 6 home run udaraca, poraženi od “Vindije“ sa 10-11. Konačni pobednik turnira je ekipa “Bombers“ iz Ljubljane koja je u finalu savladala “Vindiju“.\nU Kragujevcu, u SC “Park“, u organizaciji Bejzbol kluba “Sleepers“ iz Kragujevca, održan je Indoor BeeBall bejzbol turnir za kategoriju U15 (rođeni 2000.godine i mlađi). Učestvovalo je ukupno 8 ekipa, iz Kragujevca, Kraljeva, Beograda, Novog Sada i Zrenjanina. Pionirska ekipa Bejzbol i softbol kluba “Bečkerek“ iz Zrenjanina, sastavljena od dečaka 2002. i 2003.godine je ostavila odličan utisak na ovom turniru.\nOdlična igra na palici (čak 5 igrača su postigli home run udarce), i još bolja igra u odbrani, sa velikim brojem napravljenih auta, na loptama po zemlji i u vazduhu, su na kraju nagrađeni odličnim trećim mestom ekipe na turniru.\nOdigrane su 4 utakmice, pobeđene su ekipe Beograda 26-13, druga postava Kragujevca 19-17, prva postava Kragujevca 27-11, a jedini poraz rezultatom 18-23, ekipa je doživela od Kraljeva koje su činili igrači godišta 2000. i 2001.godište. Turnir je osvojila ekipa Novog Sada, koja je u finalu pobedila Kraljevo. Ekipa je igrala u sastavu: Jovan Đurić, Nikola Dragojlov, Marko Đurić, Petar Jurković, Bogdan Velisavljev, Dalibor Todorović i Uroš Bursać.\nTako je na lep način počela nova bejzbol sezona u kojoj igrači “Bečkereka“ treba da nastave svoje odlične igre i rezultate iz prošle sezone.\nSledeći turnir iz serije Indoor BeeBall bejzbol turnira se održava u Zrenjaninu, u nedelju, 15. marta 2015.godine, u Hali “Medison“, sa početkom u 11 časova. BK Bečkerek poziva sve dečake i devojčice uzrasta 7-14 godina, da uživaju u jednom od najzanimljivijih i najzabavnijih ekipnih sportova sa loptom.\nTagovi beckerekbejzbolBejzbolBejzbol klub beckerek\nBounty tortica uz dve porodične Kaprićoze


Radikalni islamisticki Hamas saopstio je da je jutros preuzeo potpunu kontrolu nad pojasom Gaze, nekoliko sati nakon sto je palestinski predsednik Mahmud Abas proglasio vanredno stanje i raspustio vladu nacionalnog jedinstva.\nBorci Hamasa osvojili su zgradu palestinskog predsednika u pojasu Gaze, poslednji bastion snaga Abasovog Fataha, nakon sest dana zestokih sukoba rivalskih palestinskih frakcija, u kojima je poginulo vise od sto ljudi.\nSinoch smenjeni palestinski premijer Ismail Hanije izjavio je da je odluka palestinskog predsednika Mahmuda Abasa da ga otpusti, a njegov kabinet raspusti zbog sukoba njihovih milicija u Gazi, "prenagljena" i da Vlada nastavlja da radi. On je negirao da namerava da formira posebnu, svoju palestinsku drzzavu u Gazi, bez Zapadne obale gde bi na vlasti bio Abasov Fatah.\nFatah pokojnog predsednika Jasera Arafata i rivalski Hamas su formirali zajedniccku vladu marta ove godine, nakon visemesecni sukoba koji su obnovljeni prosle sedmice.\nOko 700 Palestinaca je poginulo otkako je Hamas pocetkom 2006. pobedio na parlamentarnim izborima.


VIDEO: Džejson Kid kao Vujošević, hteo da bije\nNeuspeh od Sakramenta na domaćem terenu teško je pao treneru Milvokija i bivšoj NBA zvezdi Džejsonu Kidu.\nU drugoj utakmici četvrtfinala plej-ofa Zapadne konferencije američke profesionalne košarkaške lige (NBA) Golden Stejt je savladao Nju Orleans sa 97:87 i poveo sa 2:0 u seriji u kojoj se igra do...\nNBA: Raduljica debitovao protiv bivšeg kluba\nNBA: Raduljica 10 dana u Minesoti\nMiroslav Raduljica ponovo će igrati u najjačoj ligi na svetu. Centar reprezentacije Srbije novi je član Minesote, pošto je sa "vukovima" završio sve formalnosti.\nDženings srušio šampiona, Sansi uplašili "jelene"\nKošarkaši Finiksa pobedili su u gostima Milvoki sa 102:96, dok je Detroit, takođe u gostima, slavio protiv šampiona San Antonija 105:104 u nastavku takmičenja NBA lige.\nNa 11 odigranih mečeva odigranih protekle noći u najjačoj ligi na svetu bilo je dosta uzbuđenja. San Antonio srušio je Klivlend u gostima, viđena su tri produžetka u Bruklinu, Lejkersi...\nLegendarni plejmejker Džejson Kid ostvario je prvu pobedu na klupi Milvokija na gostovanju u Filadelfiji, ali ono po čemu će utakmica da se pamti je zbunjenost centra Baksa Lerija Sandersa koji...


Inflacija – Макроекономија\nČekajući spasonosnu inflaciju\nKoliko juče, inflacija je doživljavana kao najveće ekonomsko zlo protiv koga se države moraju boriti svim sredstvima, pa makar tome žrtvovale i zaposlenost i privredni rast. Velika finansijska kriza je u velikoj meri razorila taj najveći moderni ekonomski tabu, da bi konačno dovela i do ozbiljnijeg preispitivanja samih temelja monetarne politike. Inflacija više nije bauk, ona je sada potencijalni …\nEKONOMSKA SAMO(NE)ODRŽIVOST SRBIJE\nU svetlu najаvljenih reformi u narednom periodu ovaj tekst ima za cilj da ukratko prikaže osnovne karakteristike sadašnjeg i prošlog privrednog ambijenta, kao i činjenicu da Srbija po svim pokazateljima nije izvršila neophodne reforme (a čini se ni ozbiljno počela da reformiše svoj privredni ambijent). Kada se pogledaju osnovni makroekonomski agregati u dužem vremenskom periodu, vidi se sledeće: Srbija nema …\nInflacija i Spin\nVeć nekoliko dana smo subjekti hvalospjeva o uspjesnosti monetarne politike navodeći rekorno nisku novembarsku inflaciju, od 1.6%, kao konkretan dokaz uspješnosti. No kao i u mnogim drugim stvarima, sav “đavo” je u detalju, šta i kako mjerimo, što nameće pitanje ima li mjesta samozadovoljstvu i žurimo li sa izvlačenjem pozitivnih zaključaka. Mjereći novembarsku inflaciju istom metodologijom kao što je većina …\nDEFEKTNOST EKONOMSKOG SISTEMA KAO IZVOR KRIZE (Inflacija kao sudbina)\nDefinitivno Srbija je 2012 godinu završila sa inflacijom koja je bila druga najveća inflacija u Evropi, pored Belorusije koja je u 2012 godini imala inflaciju od oko 77% od januara do septembra i koja će po podacima beloruske centralne banke biti preko 80%. Ni jedna zemlja u Evropi nema inflaciju preko 10% u 2012 godini što se može videti iz …


Severna Koreja preti istupanjem iz pregovora\nSeverna Koreja je zapretila da će istupiti iz šestostranih razgovora o razoružanju i obnoviti svoj nuklearni program kao odgovor na saopštenje Ujedinjenih nacija kojim se Pjongjang osuđuje zbog lansiranja rakete ranije ovog meseca.\nJapanski premijer, Taro Aso, pozvao je Pjongjang da poštuje saopštenje Ujedinjenih nacija i apelovao na Severnu Koreju da se vrati za pregovarački sto. Ruski ministar spoljnih poslova, Sergej Lavrov izrazio je žaljenje zbog odluke Pjongjanga da istupi iz razgovora šest zemalja o nuklearnom razoružanju, ali i nadu da će se razgovori uskoro nastaviti. Visoki američki zvaničnik je u Vašingtonu za "Glas Amerike" izjavio je da bi Severna Koreja trebalo da se vrati razgovorima i da poštuje svoje obaveze ukoliko ne želi još veću izolaciju od međunarodne zajednice.\nMoskva i Peking su blokirali donošenje rezolucije Saveta bezbednosti Ujedinjenih nacija, ali su podržali predsedničko saopštenje kojim se Severnoj Koreji naređuje da donosi odluke u skladu sa Rezolucijom 1718 Saveta bezbednosti o zabrani ispaljivanja raketa, i preti da će joj, ukoliko ne postupi po toj naredbi, biti uvedene dodatne sankcije. Komitet, odgovoran za nadgledanje sprovođenja sankcija Severnoj Koreji, podneće 24. aprila izveštaj o kompanijama i tehnologiji, koje bi trebalo dodati dosadašnjoj listi firmi, koje su pod sankcijama. Savet bezbednosti takođe poziva Pjongjang da se vrati šestostranim razgovorima o razoružanju Severne Koreje.


U Bihaću ubijen oficir Oružanih snaga BiH Sead Duraković - Kozarac.ba\nU Bihaću se večeras oko 21:20 sati dogodila pucnjava u kojoj je ubijena jedna osoba, a kako nezvanično saznajemo riječ je o oficiru Oružanih snaga Bosne i Hercegovine (OSBiH) Seadu Durakoviću.\nPrema informacijama koje smo dobili u Ministarstvu unutrašnjih poslova Unsko-sanskog kantona (MUPUSK), građani su, nakon što su čuli pucnjavu, dojavili policiji koja je uhapsila jednu osobu koja se sumnjiči da je počinilo ubistvo.\n“Dobili smo dojavu od građana da se čuje pucnjava u ulici Skendera Kulenovića. Na mjesto događaja su upućene patrole koje su zatekle mušku osobu koja je potom pobjegla. Sve patrole su nakon toga poslane na teren i u međuvremenu je uhapšena jedna osoba koja bi se mogla dovesti u vezu s ubistvom”, navodi Snežana Galić, glasnogovornica MUP-a USK.\nPolicija je na mjestu događaja pronašla tijelo ubijenog Seada Durakovića.


Dačić u Berlinu: Za Srbiju ključna stabilnost u regionu | N1 Srbija 2\nDačić u Berlinu: Za Srbiju ključna stabilnost u regionu\n|14.09.2018. |21:42 >21:54\nMinistar spoljnih poslova Ivica Dačić u Berlinu, na ceremoniji obeležavanja 20 godina Registrovanog udruženja berlinskih privrednika "Berlinski privredni razgovori", u učestvovao je u diskusiji "Zapadni Balkan u Evropi – mogućnosti i izazovi" i istakao da je za Srbiju od ključnog interesa očuvanje stabilnosti u regionu.\nUnapređenje dobrosusedske i uzajamno korisne saradnje, predstavlja condicio sine qua non ukupne spoljne politike Srbije, istakao je Dačić.\nKako je istakao, Srbija čvrsto veruje da je EU najbolji okvir za sve zemlje regiona i da će se u njoj najlakše ostvariti pojedinačni interesi svake zemlje ponaosob. Procesi evro-integracije, jačanja regionalne saradnje i unutrašnjih reformi u zemljama Zapadnog Balkana su u velikoj meri komplementarni. Evropska perspektiva Zapadnog Balkana suštinski je uticala na unapređenje regionalne saradnje i doprinela da se mnoga otvorena pitanja rešavaju dijalogom, ocenio je Dačić.\n"Kriza sa migrantima, nepoznanice koje je doneo "Bregzit", kao i dileme koje je otvorila diskusija o budućnosti EU predstavljaju izazove bez presedana za Evropsku uniju, ali i za naš region. Jačanje uzajamnih veza i stavljanje akcenta na ono što nas povezuje, je "dobitna kombinacija" za svaku zemlju pojedinačno, ali i region kao celinu", ocenio je Dačić.\nOn je ponovio da je Srbija opredeljena da u odnosima sa susedima i zemljama regiona promoviše "pozitivnu agendu" - orijentisanu ka budućnosti i nastoji da se u odnosima sa svim zemljama regiona težište stavi na razvoj ekonomske i drugih vidova uzajamno-korisne saradnje.\n"To bi moglo da doprinese stvaranju povoljnije ukupne klime u regionu, a time i da olakša rešavanje nagomilanih nasleđenih pitanja", ocenio je Dačić.\nUpravo iz tih razloga, kako je iszakao, Srbija je snažno podržala nemačku inicijativu za pokretanje tzv. Berlinskog procesa i sa velikom posvećenošću učestvovala u svim njegovim aktivnostima.\n"Za Srbiju "agenda povezivanja" predstavlja jedan od ključnih stubova Berlinskog procesa u celini, naše međusobne saradnje u regionu, kao i saradnje sa državama članicama EU koje su deo Berlinskog procesa, ali i sa Evropskom komisijom."\nDačić je izdvoji nekoliko postignutih rezultata u okviru Berlinskog procesa.\nKako je naveo, uspostavljena je Regionalna kancelarija za saradnju mladih, sa sedištem u Tirani, zaključen je Sporazum o osnivanju Transportne zajednice u JIE, sa sedištem u Beogradu, koja bi trebalo da počne sa funkcionisanjem do kraja godine i uspostavljen Komorski investicioni forum Zapadnog Balkana (KIF), sa sedištem u Trstu, koji predstavlja i zastupa interese oko 350.000 kompanija.\n"Spremnost na saradnju koju Srbija pokazuje u izgradnji regionalne saobraćajne infrastrukture jeste još jedan od načina na koji pokazujemo opredeljenost za mir, stabilnost i prosperitet u regionu. Za nas je, u tom smislu, izgradnja autoputa Niš-Merdare-Priština-Tirana-Drač jedan od ključnih prioriteta", rekao je Dačić.\nOn je dodao da će u narednom periosu akcenat biti stavljen i na realizaciju drugih infrastrukturnih projekata, poput rekonstrukcije i modernizacije pruge Niš-Dimitrovgrad, Beograd-Budimpešta, Beograd-Niš i Beograd-Bar, kao i na završetak obilaznice oko Beograda, odnosno na radove na Savi i Dunavu kao glavnim plovnim putevima, za čiju realizaciju su neophodna odgovarajuća finansijska sredstva.\nDačić je istakao da je Nemačka jedan od najznačajnijih ekonomskih partnera Srbije, kao i jedan od najvećih investitora u srpsku privredu.\n"Srbija želi da sa Nemačkom dodatno unapredi i produbi ekonomske veze, jer smo uvereni da upravo u toj oblasti možemo da, u dogledno vreme, postignemo još bolje rezultate, istakao je on i naglasio da u Srbiji posluje preko 400 kompanija sa nemačkim kapitalom, koje zapošljavaju oko 47.000 radnika".\nTagovi: Ivica Dačić , Srbija , region , berlinski proces\nE i ovaj Dacic kad je u inostranstvu i sa nekim strancem ima drugaciju pricu i ton a kad je u Srbiji to je potpuno drugacija jetorika i mnogo je ljut i drzak na sve.\nKljucno je biti na vlasti.Briga te u kakvoj Srbiji a za okolinu pride.Zapravo tebe je briga ako se sve smiri jer znas samo za svadje i rat.\nNisi ti kriv.Kriv je Tadic sto te povampirio!


U Kruševcu se igraju dva derbija ove nedelje | Kruševac Info\nU Kruševcu se igraju dva derbija ove nedelje\nFudbaleri Napretka će 1. maja dočekati Metalac, a u subotu 4. maja u kruševačkoj Hali sportova biće odigran derbi 8. kola Super lige Srbije za košarkaše, Mega Vizura dočekuje šampiona Jadranske lige ekipu Partizana.\nU derbiju 27. kola Prve lige Srbije, fudbaleri Napretka sutra od 19 časova i 30 minuta dočekuju trećeplasirani Metalac iz Gornjeg Milanovca. Strateg Kruševljana Nenad Milovanović rekao je da očekuje težak meč, jer je Metalac u prolećnom delu sezone osvojio najveći broj bodova, a u poslednjih pet susreta zabeležio je isto toliko pobeda. U timu Napretka neće biti Bogdana Miloševića, koji će pauzirati zbog parnih žutih kartona.\nPodelom bodova sa Čukaričkim u Beogradu, Napredak je zadržao dvocifrenu bodovnu prednost u odnosu na tabeli. Metalac, u prolećnom delu sezone, igra u superligaškoj formi i opasno preti timu sa Banovog Brda kada je borba za drugo mesto u pitanju, Kruševljani nemaju imperativ pobede u sredu. Stoga je i znatno veći pritisak na strani ekipe koju je svojevremeno predvodio aktuelni strateg Napretka, Nenad Milovanović.\nU subotu 4. maja u kruševačkoj Hali sportova biće odigran derbi 8. kola Super lige Srbije za košarkaše. Domaćin Mega Vizura dočekuje šampiona Jadranske lige ekipu Partizana. Duel vodećih ekipa na tabeli počinje u 18 sati. Karte po ceni od 300 dinara puštene su u prodaju na biletarnicama Sportskog centra i kruševačkog pozorišta. Prema najavama organizatora, potraživanje karata prevazilazi kapacitet hale od 2.200 mesta.\nKošarkaši beogradskog Partizana po šesti put su osvojili tituli Jadranske ili ABA lige, pošto su u finalu savladali večitog rivala Crvenu Zvezdu sa 71:63. Plasman u Evro ligu je bio prioritet crno -belih. Zajedno sa Partizanom i Zvezda je osigurala evropsko takmičenje, što je veliki uspeh srpske košarke.\n« „Čarapanska pečenijada“ u Etno Selu Stanišići imala zapaženu ulogu\nOpljačkane prostorije Centra za osobe sa invaliditetom »


Bivši gradonačelnik Njujorka Majkl Blumberg na mitingu na Floridi\nBivši gradonačelnik Njujorka, milijarder Michael Bloomberg okončao je u srijedu predizbornu kampanju za predsjedničku nominaciju Demokratske stranke.\n"Održiv put do nominacije više ne postoji. Prije tri mjeseca sam ušao u trku za predsjednika da bih porazio Donalda Trumpa. Danas napuštam trku iz istog razloga: da porazim Donalda Trumpa - zato što je jasno da bi taj cilj bio teži ako bih ostao", naveo je milijarder u saopštenju.\nBloomberg je podržao kandidaturu bivšeg potpredsjednika Joe Bidena.\n"Radiću na tome da on postane naredni predsjednik SAD", poručio je Bloomberg.\nBloomberg je uložio više od pola milijarde dolara u politički marketing širom SAD, ali je ostvario razočaravajući rezultat u utorak tokom glasanja u 14 saveznih država gdje se prvi put našao na glasačkom listiću. Pobijedio je samo na teritoriji Američka Samoa.\nNakon što je preplavio medije obećanjima da će poraziti Trumpa na izborima 3. novembra, Bloombergu je u anketama porasla podrška među demokratama i nezavisnim biračima sa oko 5 na 15 odsto.\nZatim je zaposlio hiljade ljudi da rade na njegovoj kampanji i krenuo na turneju fokusiranu na 14 saveznih država u kojima se glasalo u takozvani super utorak.


Vlada Libana usvojila opsežne reforme, protesti nastavljeni\nAntivladin protest u centru Bejruta, 21. oktobar 2019.\nVlada Libana usvojila je opsežne reforme u nadi da će umiriti desetine hiljada ljudi koji danima protestuju zbog vladinog rešavanja ekonomske krize i traže ostavku premijera Saada Haririja, prenosi AP.\nPosle gotovo petočasovne vanredne sednice vlade, Hariri je rekao novinarima da je njegov kabinet usvojio budžet za 2020. godinu, sa deficitom od 0,6 odsto, bez novih poreza.\nOn je kazao da će plate najviših zvaničnika, uključujući poslanike, biti prepolovljene u sklopu paketa ekonomskih reformi, i dodao da će centralna banka Libana i bankarski sektor pomoći da deficit bude smanjen za oko 3,4 milijarde dolara.\nVlada je odobrila i ukidanje nekoliko državnih institucija, uključujući Ministarstvo informisanja.\nHaririjev kabinet je odlučio i da izdvoji milione dolara za pomoć siromašnim porodicama.\nDok je Haririjev govor uživo prenošen na svim lokalnim televizijskim stanicama, hiljade demonstranata okupljenih u centru Bejruta skandirale su "Narod želi da obori režim", kao i prethodnih dana.\nNa jučerašnjim masovnim protestima širom zemlje učestvovale su stotine hiljada ljudi. Protesti su počeli u četvrtak, kada se pojavila vest da je jedna od mera koje vlada planira da uvede porez na pozive putem aplikacije Vocap (WhatsApp), ali su se ubrzo pretvorili u opšti revolt protiv cele političke elite.\nNajmasovniji protesti u Libanu od 2015. godine prete da dodatno destabilizuju zemlju s ekonomijom na ivici kolapsa i jednim od najvećih dugova na svetu.


Ukoliko pokušavate da izgubite težinu, a skinuli ste nekoliko kilograma, kako ćete znati da li ste zaista izgubili masnoću ili mišiće, ili i jedno i drugo? Klijenti ozbiljno zainteresovani za…\nBez odgovarajućeg goriva za vaše telo, uzetog u pravoj količini i u pravo vreme, nećete moći da ostvarite pun potencijal svog programa treninga, i bićete podložniji zamoru, povredama, sporijem postizanju…\n2-na-1 trening čine 1 trener i 2 osobe. To je jedan od najpopularnijih i najisplativijih načina korišćenja usluga personalnog treninga. Udružujući se sa prijateljem ili drugom osobom sa ciljevima sličnim…\nRad sa personalnim trenerom u teretani nije uvek moguć, pa ni finansijski dostupan. Ne znam koliko puta je osoba zainteresovana za trening odustala od vežbanja suočena sa cenom neposrednih treninga…


SJAJAN DAN ZA CRNO-BELE: Partizan potopio Zvezdu i napravio veliki korak ka tituli - Vesti, Vaterpolo, Ostali sportovi\nHotSport»Vesti, Vaterpolo, Ostali sportovi»SJAJAN DAN ZA CRNO-BELE: Partizan potopio Zvezdu i napravio veliki korak ka tituli\nVladimir Kolarik| 2018-05-23T22:38:17+02:00\t23. maja 2018. 22:36|0 komentara|HotSport\nVaterpolisti Partizana slavili su kao domaćini protiv Crvene zvezde rezultatom 10:7 (2:1,2:1,3:2,3:3) i tako napravili veliki korak ka odbrani titule prvaka Srbije.\nCrno-beli su ovim trijumfom “večitom rivalu” pobegli na četiri boda i tako stekli ozbiljnu prednost pred završna četiri kola domaćeg šampionata.\nU redovima pobednika najefikasniji je bio Lazić sa dva pogotka, a po jedan su postigli Farkaš, Lukić, Tomić, Janković, Andrejević, Manojlović, Radnonjić i Aksentijević.\nKod crveno-belih dvostruki strelci su bili Tankosić i Tanasković, a mrežu rivala pogađali su i Bursać, Ilić i Stojanović.\nInače ovo je bila treća ovosezonska pobeda Partizana u duelima sa Crvenom zvezdom (dve u prvenstvu, jedna u Kupu).\nTAGOVI: Crvena Zvezda, Partizan, Vaterpolo liga Srbije


Dalipagić: Legalno korištenje softvera je interes Ministarstva komunikacija i prometa BiH i javne uprave u cjelosti - Privredna štampa\nZamjenik ministra komunikacija i prometa Bosne i Hercegovine Saša Dalipagić sa suradnicima i državnim službenicima koji se bave ovom oblašću razgovarao je, u Sarajevu, sa direktorom Microsofta BiH Omarom Krivošija, o daljnjem razvijanju suradnje Ministarstva i ove kompanije, a koja datira još iz 2010. godine.\nZaključili su da ne postoje ozbiljniji problemi u realiziranju postojećeg Ugovora, a interes je Ministarstva komunikacija i prometa BiH odnosno javne uprave u cjelosti, legalno korištenje softvera.\nKako je istakao zamjenik ministra Dalipagić, suradnja Ministarstva komunikacija i prometa BiH i Microsofta u ovih pet godina je na zadovoljavajućoj razini i u uzlaznoj putanji, dodajući da je Ministarstvo također otvoreno i zainteresirano za njen nastavak i dalji razvitak.\nU cilju optimizacije aktivnosti Ministarstva, zamjenik Dalipagić je izrazio zanimanje za mogućnost uspostave DMS-a (Document Management System). Direktor Krivošija je prihvatio inicijativu na način da Microsoft, u cilju razvitka daljnje suradnje, pripremi pilot projekt za Ministarstvo na Microsoft platformi, a realizacija istog će biti predmet sljedećih sastanaka, saopćili su iz Ministarstva.\nPredsjednica Vlade Republike Srpske (RS) Željka Cvijanović razgovarala je u Vašingtonu sa šefom misije Međunarodnog monetarnog fonda (MMF) za Bosnu…\nAmandmane na Ustav Kantona Sarajevo, čiji su tekst danas, na prijedlog Ministarstva pravde i uprave i Vlade KS, utvrdili zastupnici…


Američku delegaciju čeka ledeni prijem na samitu G-7\nSekretar za finansije SAD Stiven Mnučin (u sredini) vraća se u hotel posle skupa ministara finansija G-7 u Wistleru, u Britanskoj Kolumbiji, u Kanadi, prošlog petka\nLidere vodećih svetskih industrijalizovanih demokratija, koji se sastaju ovog vikenda u Kvebeku u Kanadi, očekuje porast tenzija oko trgovine i drugih spornih pitanja. Ipak, samit G-7 verovatno će proteći u senci istorijskog događaja početkom sledeće nedelje u Singapuru, za koji analitičari kažu da verovatno neće biti ništa manje značajan za budućnost globalne ekonomije, odnosno za nastavak međunarodnog liderstva Sjedinjenih Američkih Država.\nBez obzira na ispoljenu kolegijalnost i osmehe, jaz između finansijskih ministara zemalja Grupe 7 se povećava pred samit u Kvebeku.\n“Biće to nesumnjivo prilično uzavreli samit, bar prema standardima G-7”, kaže Jakob Kirkegard, naučni saradnik Instituta Piterson za međunardnu ekonomiju, i dodaje da odluka Trampove administracije da najbližim saveznicima zavede carine na uvoz aluminijuma i čelika produbljuje američku izolaciju, dok izbijanje trgovinskog rata postaje sve realnija opasnost.\n“To, zajedno sa jasnom porukom o namerama administracije da učini isto u odnosu na uvoz automobila i automobilskih rezervnih delova…nije recept za izbijanje svetskog trgovinskog rata, ali jeste za rat SAD protiv svih ostalih”.\nDirektor američkog Nacionalnog ekonomskog saveta Leri Kadlov juče je branio mere Bele kuće, nazivajući neslogu “porodičnim svađom”.\n“Predsednik Tramp je vrlo jasan u pogledu reforme trgovinskih odnosa, da ćemo preduzeti sve da zaštitimo Sjedinjene Države, američki biznis i radnu snagu”.\nMeđutim, neki ekonomisti smatraju da će politika “Prvo Amerika” dovesti do “usamljene Amerike”. Neki očekuju da će Kanada, kao domaćin skupa, krenuti prva.\n“Ovo će, naime, izazvati gubitak radnih mesta u Americi i Kanadi. Odgovorićemo porukom da to s našeg stanovišta ne može da prođe”, kaže Bil Morno, ministar finansija Kanade.\nKanada i evropske zemlje prete da će uzvratiti sopstvenim carinama na američke proizvode. Takozvana porodična svađa, mogla bi da ima dalekosežne posledice po američko vođstvo širom sveta, što bi išlo u korist Kine - smatraju eksperti.\n“To očigledno ide na ruku Kini, u meri u kojoj mislite da je Kina nova globalna sila u usponu. Američka samoizolacija je upravo ono što kinesko vođstvo priželjkuje”, kaže Kirkegard.\nAmerički sekretar za finansije Stiven Mnučin odbacuje tvrdnje da je Amerika napustila vodeću ulogu u globalnoj ekonomiji i kaže da postignuti američki rezultati, niska nezaposlenost, i rast potrošačkog i poslovnog poverenja, govore sami za sebe.\nIpak, kritičari kažu da američku delegaciju čeka ledeni prijem u veličanstvenom zamku, u kojem će samit Grupe 7 biti održan.\nEvropa uvodi tarife SAD, na meti farmerke, viski, motocikli...\nMogerini: EU nije u ratu sa SAD, ali štitimo svoje interese\nNiska nezaposlenost u SAD, ali vrebaju potencijalni problemi\nTramp još nije spreman da se obaveže na poštovanje Pariskog sporazuma\n7 industrijalizovanih zemalja obećale pomoć izbeglicama


Nikolić: Srbija spremna da odgovori na svaku pretnju - 08.06.2015, Sputnik Srbija\nNikolić: Srbija spremna da odgovori na svaku pretnju\nSvako ko se usudi da izazove bilo kakvu neprijatnu situaciju u Srbiji može da računa na jedinstvo vojske i policije, rekao je predsednik Tomislav Nikolić u... 08.06.2015, Sputnik Srbija\n12:52 08.06.2015 (Osveženo: 16:19 05.10.2015)\nSvako ko se usudi da izazove bilo kakvu neprijatnu situaciju u Srbiji može da računa na jedinstvo vojske i policije, rekao je predsednik Tomislav Nikolić u razgovoru sa predsednikom Makedonije Đorđem Ivanovom.\nPredsednik Srbije Tomislav Nikolić razgovarao je u Budvi sa predsednikom Makedonije Đorđem Ivanovom, uoči Samita „Brdo-Brioni procesa“. Nikolić je istakao podršku i prijateljstvo Srbije sa Makedonijom, koja je suočena sa snažnom unutrašnjom političkom krizom, saopštila je Služba predsednika za saradnju sa medijima.\n„Vreme koje je pred vama vrlo je osetljivo i morate da budete spremni da se adekvatno suočite sa bezbednosnim izazovima. Srbija ima kopnenu zonu bezbednosti i spremna je da odgovori na svaku pretnju. Svako ko se usudi da izazove bilo kakvu neprijatnu situaciju u Srbiji može da računa na jedinstvo vojske i policije“, naglasio je predsednik Srbije.\nPredsednik Đorđe Ivanov upoznao je predsednika Nikolića sa trenutnom situacijom u Makedoniji i merama koje je preduzela Vlada Makedonije.\n„Hvala Vam na rečima podrške, mnogo nam znači što na severu imamo prijateljsku zemlju“, rekao je Ivanov.\nDvojica predsednika saglasila su se da je bilateralna saradnja vrlo dobra, u duhu dobrosusedstva, prijateljstva i bliskih veza dva naroda. Politički dijalog je u poslednje tri godine intenziviran, produbljen i kvalitetno unapređen posetama i susretima na najvišem nivou.\nRegion suočen sa bezbednosnim problemima\nNikolić je ocenio da je region danas suočen sa daleko većim bezbednosnim problemima, te poručio da je Srbija čvrsto opredeljena da odgovori savremenim bezbednosnim izazovima.\nBorba protiv terorizma, svih vidova ekstremizma i radikalizma predstavlja zadatak od prioritetnog značaja za sve nas, kazao je Nikolić obraćajući se učesnicima na samitu lidera procesa „Brdo-Brioni“.\nIzrazivši žaljenje što se u poslednje vreme „umnožavaju nevolje“ u regionu, kao i uznemirenost povodom pojedinih incidenata i nedavnih brutalnih terorističkih udara, Nikolić je istakao da zemlje u regionu može istinski da zbliži samo pravdoljubiva osuda i reagovanje na napade, poput onih nedavnih u Makedoniji.\n„Ovakva iskušenja moramo da shvatimo najozbiljnije i da uvek i u svakoj prilici zajednički dogovaramo kako da se postavimo prema njima, šta da radimo da bismo očuvali bezbednost, ne samo svake zemlje pojedinačno, već čitavog regiona“, poručio je Nikolić.\nNaglasivši da je u odnosu na vreme održavanja prošlogodišnjeg skupa u Dubrovniku region danas suočen sa daleko većim bezbednosnim problemima, Nikolić je ukazao da su razlog tome najsvirepiji akti ekstremizma, koji terorom žele da postignu političke ciljeve, a koje pojedine zemlje, nažalost, nazivaju „incidentima“.\n„Zaprepašćeni smo i vrlo zabrinuti poslednjom surovom akcijom albanskih terorista u Kumanovu u Makedoniji. Nedopustivo je to što se desilo. Zastrašuje činjenica da se takav zločin povremeno naziva ’urbanom gerilom‘. Može se lako zamisliti kakve bi salve optužbi usledile, a za njima pretnje i akcije, protiv nekih drugih počinilaca i za dela daleko manjeg obima“, podvukao je Nikolić.\nPredsednik Srbije je zbog toga zatražio osudu i reagovanje na ovakve događaje, posebno ako su aršini isti, jer, kako kaže, ako se to ne uvažava neće ni biti međusobnog poverenja tako neophodnog za budućnost regiona.\nZatražio je i objektivnu i stručnu istragu, kako bi se obelodanilo šta se stvarno dogodilo i šta je preduzeto da bi se kaznili počinioci zločina.\n„Poslednja uznemirujuća događanja u Makedoniji još više potvrđuju potrebu da reagujemo politički zrelo, kao dobronamerne komšije i da pružimo podršku svemu onome što vodi stabilizaciji prilika u Makedoniji. Srbija iskreno želi sve najbolje svojim južnim prijateljima i veruje da će naći snage da mudrim i odlučnim potezima prevaziđu sadašnju krizu“, rekao je Nikolić.\nOn je istakao da Srbija borbi protiv terorizma nastoji da doprinese i sa pozicije aktuelnog predsedavajućeg OEBS-u, te ocenio da, nakon tragičnih događaja u Parizu i Kopenhagenu, puna pažnje treba da bude posvećena ovom fenomenu kao izuzetno pretećem za evropsku i širu međunarodnu bezbednost.\nPredsednik se dalje založio za tešnju saradnju u oblasti snabdevanje energentima, gde ne bi, prema njegovim rečima, trebalo polaziti tek od svojih uskih interesa, već bi trebalo da se posmatra šira slika koja podrazumeva energetsku sigurnost čitavog regiona.\nNikolić je ocenio i da je region ušao u neku vrstu političke zrelosti i izgradnje Balkana na osnovama na kojima počiva EU i dodao da je možda trenutak da se održavanje ovog samita proredi, odnosno da se lideri okupe kada za to postoje stvarne potrebe.


Vitamini B Grupe u Trudnoći\nVitamini B grupe u trudnoći su od vitalnog značaja za zdravlje trudnice, ali i uopšte za zdravlje žene i pre i nakon trudnoće.\nZašto su toliko značajni vitamini B grupe u trudnoći?\nVitamini B grupe omogućavaju da se iz hranljivih sastojaka oslobodi energija koja je neophodna za rad nervnih ćelija, srčanih mišićnih ćelija i svih drugih mišićnih ćelija, kao i za normalno funkcionisanje svake pojedinačne ćelije u organizmu, imuni sistem, jednom rečju za ceo organizam. Zato je za zdravlje trudnice veoma značajan adekvatan unos vitamina B grupe.\nNeophodan za stvaranje energije iz ugljenih hidrata, za pravilno funkcionisanje nervnih ćelija, za rad svih mišićnih vlakana, uključujući mišićna vlakna srca, za stvaranje crvenih krvnih ćelija eritrocita.\nVitamin B2 nazivaju i faktorom disanja ćelija. Uključen je u metabolizam svih makronutrijenata. Vitamin B2 je neophodan za oslobađanje energije u svakoj ćeliji organizma, za održavanje funkcije sluznica i za rast svih ćelija, omogućava rast i razvoj organizma, kao i stvaranje crvenih krvnih zrnaca. Osim toga, vitamin B2 deluje i kao antioksidans, doprinosi zaštiti ćelija od oksidativnog stresa, te sprečava da dođe do oštećenja ćelija i tkiva.\nVitamin B3 neophodan je za metabolizam šećera, masti i proteina, za stvaranje energije i ćelijsko disanje. Vitamin B3 doprinosi normalnoj funkciji nervnog sistema, smanjenju umora i iscrpljenosti, održavanju normalne sluzokože i kože, detoksikuje organizam od raznih štetnih hemikalija, pomaže rad digestivnog trakta i krvnih sudova.\nVitamin B6 je važanza izgradnju aminokiselina i samim tim i proteina. Proteini izgrađuju kompletan organizam (ćelije i tkiva, hormone i dr.), pa nam je samim tim pre jasno zašto ovaj vitamin ima tako važnu strukturnu ulogu.\nVitamin B12 učestvuje u metabolizmu svih ćelija, rastu tkiva i održavanju CNS. Kao koenzim je značajan za stvaranje DNK i RNK, genetskog materijala organizma. Vitamin B12 i folna kiselina (vitamin B9 ) su neophodni za stvaranje crvenih krvnih zrnaca, što utiče na snabdevanje organizma kiseonikom. Takođe, ova dva B vitamina utiču na imunu funkciju i na raspoloženje.


Gradjani Francuske drže postere sa parolom "Ja sam Šarli", izražavajući solidarnost sa francuskim nedeljnikom.\nOd Finske do Španije, lideri osudujuju teroristički napad u Parizu, pozivajući da se brane zajedničke vrijednosti kao što su sloboda mišljenja i govora.\nTeroristički napad u Parizu je izazvao oštre reakcije širom EU - nacionalni lideri su u šoku i osudjuju ovaj "nehumani i varvarski čin", naglašavajući, zajedno sa Briselom, da su napadnute vrijednosti koje su u temelju evropskog društva - sloboda, sloboda štampe, mišljenja i uzajamna tolerancija.\nOd Finske do Španije, lideri osudujuju teroristički napad u Parizu, pozivajući da se brane zajedničke vrijednosti kao što su sloboda mišljenja i govora. Predsjednik Evropske komisije, Žan-Klod Junker, kaže kako je šokiran brutalnošću i nehumanošću tog čina, dok njemačka kancelarka, Angela Merkel, poručuje kako ovo nije bio samo napad na Francusku, već i na temeljne vrijednosti naše slobodne, demokratske kulture.\nNa masakr u Parizu su reagovali i iz EP i sjedišta NATO u Briselu.\n“U trenutku kada su od strane terorista napadnute vrijednosti našeg društva, moramo ostati jedinstveni, braneći te vrijednosti: slobodu štampe, slobodu ,govora, medjusobno uvažavanje i toleranciju. To su temelji našeg društva i mi u EP nismo spremni, kao ni niko u Evropi, da se te vrijednosti napadaju kao što je to bio slučaj danas u Parizu. U isto vrijeme, nemojmo reakovati emotivno- ostanimo zajedno, nastavimo graditi naše slobodoumno društvo, temeljeno na našim vrijednostima, našem uzajamnom poštovanju”, poručio je Martin Šulc, predsjednik Evropskog parlamenta.\n"Ovo je barbarski napad na nevine ljude - ali je u isto vrijeme napad na slobodu govora, slobodu vlastitog mišljenja, napad na naše otvoreno društvo. Sloboda i otvoreno društvo je naša najbolja odbrana protiv terorizma, a to su vrijednosti koje su danas napadnute. NATO stoji uz Francusku i borbu protiv terorizma i u punoj mjeri smo solidarni sa Francuskom u ova teška vremena...”, ocenio je generalni sekretar NATO, Jens Stoltenberg.\nNa teroristički napad je reagovalo i srpsko predsjedništvo OEBS-a, kao i zvanični Beograd.Predsedavajući Organizacijom za evropsku bezbednost i saradnju (OEBS) Ivica Dačić i generalni sekretar te organizacije Lamberto Zanijer saopštili su da su zaprepašćeni današnjim terorističkim napadom na francuski satirični magazin Šarli Ebdo i ocenili da to predstavlja napad na slobodu izražavanja.\nPredsednik Srbije Tomislav Nikolić uputio je telegram saučešća predsedniku Francuske Fransoa Olandu, povodom terorističkog napada u Parizu, u kojem je ubijeno 12 osoba. “Užasnuti smo vestima o krvavom piru terorista, najgorih ekstremista, usred Pariza. Stojimo uz bratsku Francusku u ovim teškim trenucima”, navodi se u poruci Nikolića.


UNMIK i tim Evropske unije za planiranje potpisali memorandum o razumevanju\nMemorandum o razumevanju potpisan je u Prištini, bez prisustva javnosti, a paraf na dokument stavili su Lamberto Zanijer, u ime UNMIK-a, i šef ekipe Evropske unije za planiranje na Kosovu Roj Riv. Portparol UNMIK Aleksandar Ivanko rekao je da će tokom sutrašnjeg dana moći da komentariše današnji događaj.\nPrivremeni zamenik šefa UNMIK-a Nikolas Hejsom najavio je u četvrtak da će UNMIK i Euleks potpisati memorandum razumevanja, kojim će se utvrditi tehnički detalji "prostiranja i funkcionisanja" Euleksa na celoj teritoriji Kosova.\nVlada Srbije oštro protestvuje povodom potpisivanja memoranduma UMNIK-a i Euleksa, koji se u Beogradu ocenjuje kao provokacija. Premijer Mirko Cvetković izjavio je da EU počinje svoju misiju na Kosovu bez učešća Srbije i ističe da ne bi trebalo da se tako i završi :\n«Insistiramo na tome da budemo deo tog projekta, a ovo što oni sada potpisuju ne smatramo da je ono na čemu Srbija insistira, rekao je premijer Cvetković.»\nMinistar odbrane Dragan Šutanovac ocenio je kao zabrinjavajuće potpisivanje sporazuma UNIMK i Misije EU na Kosovu, jer je to, kako kaže, čin kojim se još jednom krši međunarodno pravo i koji nema podršku Saveta bezbednosti UN.\nDržavni sekretar u Ministarstvu za Kosovo, Oliver Ivanović smatra da Memorandum propisuje samo tehničke detalje za funkcionisanje misije Euleks, ali da će Vlada Srbije ipak reagovati u Ujedinjenim nacijama:\n«To smatramo provokacijom a Vlada će uputiti protest nadležnima u SB UN jer ne može se ništa učiniti a da se istovremeno ne konsultuje Savet bezbednosti i Srbija kao zemlja domaćin», rekao je Ivanović.\nSocijalistička partija zatražila od Vlade da odlučno osuditi ilegalno razmeštanje misije Evropske unije, a potpredsednik Demokratske stranke Srbije Slobodan Samardžić smatra da je potrebno da vlast u Beogradu, saglasno rezolucijama koje je Parlament usvojio, nejenergičnije reaguje i jasno saopšti da je misija Euleks protivpravna.\nDirektor Balkanskog fonda za demokratiju Ivan Vejvoda podseća da su vlasti u Srbiji u više navrata do sada izjavljivale da nemaju ništa protiv misije Evropske unije na Kosovu nego da je problem to što ne postoji odluka Ujedinjenih nacija. Važno je, rekao je Vejvoda, obezbediti i taj međunarodno pravni okvir prihvatljiv za sve strane kako bi Misija Euleksa omogućila da se nastavi održavanje stabilnosti i mira koje je utemeljeno kroz ovaj proces.


Predsjednik Đukanović sjutra na sastanku SEECP-a u Sarajevu | Aktuelno\nNaslovna CRNA GORA Predsjednik Đukanović sjutra na sastanku SEECP-a u Sarajevu\nPredsjednik Đukanović sjutra na sastanku SEECP-a u Sarajevu\nCrna Gora je postala učesnica SEECP-a 2007. godine, čiji je osnovni cilj jačanje dobrosusjedskih odnosa između država Jugoistočne Evrope i transformacija regiona u prostor mira, stabilnosti, bezbjednosti i saradnje, odnosno njegove pune integracije u evropske i evroatlantske strukture.\nPredsjednik Crne Gore Milo Đukanović otputovaće sjutra u Sarajevo, gdje će na poziv predsjedavajućeg Predsjedništva BiH Milorada Dodika učestvovati na sastanku država učesnica Procesa saradnje u Jugoistočnoj Evropi (SEECP).\nPredsjednik Đukanović će govoriti na plenarnoj sesiji šefova delegacija SEECP-a, nakon čega je planirano usvajanje deklaracije Samita, čime se završava jednogodišnje predsjedavanje BiH ovom inicijativom.\nPredsjednik Đukanović imaće i bilateralne susrete tokom sastanka u Sarajevu.\nĐukanović: Novinarstvo oslikavalo sve uspone i padove CG


Željko Ovuka postigao novi rekord u paraglajdingu Paraglajding Vest Srbija Sport\nSrpski paraglajder premašio rekord za više od 70 kilometara preleta\nPilot Željko Ovuka iz Kluba slobodnog letenja "Ares" iz Beograda, postavio je novi državni rekord u paraglajdingu, preletevši razdaljinu od 198,89 kilometara na relaciji od Vršca do sela Lužane, saopštio je Vazduhoplovni savez Srbije.\nNovi rekord u disciplini prelet, trenutno vodećeg srpskog pilota na svetskoj paraglajding listi postignut je za šest sati. Let je, osim po velikoj razlici u preletenim kilometrima u odnosu na predhodni rekord, specifičan i po tome što je veći deo preleta napravljen na nesvakidašnjoj ruti, kojom do sada niko nije leteo.\nPredhodni rekord u preletu od 128 kilometara postavio je pilot iz istog kluba Dino Pašalić u aprilu prošle godine, u Vojvođanskim ravnicama.\nNovi državini rekorder Ovuka smatra da mu je ovo bila odlična uvertira za predstojeće prvenstvo Evrope u paraglajdingu, koje se održava u Nišu od 1. do 12. jula.\nSrbija Sport - 11:54 26/06/2008\ndancha(01:43 26/03/11) - boli me kara za novi rekord u paraglajdingu\nsmarancha(01:43 26/03/11) - ako te boli, ti se leci magare.....\nkikers(01:43 26/03/11) - recu mu dancha